Mpɔtɛm 79.97 km²\nNnipa dodoɔ 173,089 ab.\nSaint-Étienne (sɛdeɛ frenchfoɔ frɛ no: [sɛ̃t‿etjɛn]; Arpitan: Sant-Etiève; Occitan: Sant Estève, [ˈsantesˈtɛβe]; broɔfo: Saint Stephen)( pronounciation of "Saint-Étienne" (help·info)) yε kuro kεseε a ɛwɔ France mfimfini apueɛ, wɔ Massif Central ɛde broɔfo kwansin aduosia kɔ Lyon anaafoɔ atɔeɛ famm a ɛwɔ Auvergne-Rhône-Alpes mantam, wɔ kwan a ɛka Toulouse ne Lyon bom. Saint-Étienne na ɛma Loire nkorabata yɛɛ fɛ.\nSaint-Étienne yɛ ɔman a ɛtɔ so du mmiɛnsa a wɔn nnipa dɔɔso wɔ France ɛna ɛyɛ kuro a ɛtɔ so mmienu a ɛwɔ nnipa wɔ Auvergne-Rhône-Alpes. Saint-Étienne Métropole na ɛtɔ so mmiɛnsa a ɛwɔ mantam beberee sɛ Grenoble Alpes ne Lyon firi hɔ a. Mansini adantam no da urban beaɛ no akoma so a nnipa a ɛte hɔ boro mpem ahanum ne du nkron, ahannwɔtwe ne aduasa nan (519,834) wɔ mfeɛ mpem mmienu ne du nsia mu, ɛna ɛtɔ so du nson wɔ France a wɔn nnipa dɔɔso,ekura ɔha ne du nson mansini adantam.\nPii noa nim no sɛ kuro a ɛwɔ France ɛwɔ akodeɛ,cycle ne ribbon ne beaɛ a wɔtu sika kɔkɔɔ, Saint-Etienne de ne ho agye Urban renewal dwumakuo bi a ɛso a wɔn anisoadehunu ne sɛ ɔbɛsesa industial kuro a wɔnya firii 19 sɛntry de kɔ "design capital" a ɛwɔ sɛntry a ɛtɔ so aduonu baako. Saint-Etienne na ɔhunuu saa tirimpɔ yi wɔberɛ a wɔrekɔyɛ UNESCO creative cities network wɔ mfeɛ mpem mmienu ne du mu. Wɔdaso resiesie kuro no, a Châteaucreux business district na ɛreboa ama adwuma no akɔ so,beaɛ a wɔtɔn steel ne manufacturing creative mansini.\nƐnam wɔn bɔɔlobɔ kuo a wɔfrɛ no AS Saint-Étienne a ɔdii nkunim wɔ Ligue 1 a ɛda hɔ na nnipa pii nim na ama kuro no agye din.\n2 Nnipa Dodoɔ\n4 Ewiase Nsakraeɛ.\n5 Kɔlege ne suapɔn ahodoɔ.\n6 Nnipa titiriw\n7 Beaɛ a menyaa mmoa firiiɛ.\nWɔde ne din too Saint Stephen, kuro s ɔdiikan puii Saint-Étienne de Furan a ɛwɔ Middle Ages abakwasɛm mu(berɛ a wɔhyɛɛ Loire animuonyam, River Furan akyire). Wɔ 13th sɛntry no, na asɔre ketewa bi na wɔde too ne din. Sɛ woduru Furan soro a ɛbɛn St. James, the Abbey of Valbenoǐte a Cistercians na ɔwiiɛ wɔ afe apem ahanu ne aduonu mmienu nom. 15th sɛntry rekɔ awieeɛ no, na ayɛ akura a wɔde afasuo atwa ho ahyia.\nƐfiri 16th sɛntry no, Saint-Étienne sii dwumakuo bi a ɔbɛyɛɛ dwa wɔ kuro nom. Ɛwɔm sɛ na ɛyɛ beaeɛ a wɔyɛ ribbons ne passementerie ɛhyɛɛ aseɛ firi 17th sɛntry deɛ nanso ɛnam saa dwumakuo no so na ɛmaa kuro no so baa mfasoɔ.\nƐno akyire no, ɛbɛyɛɛ beaɛ a wɔtu Loire coal mining basin agudeɛ, ɛna seisei nso abɛyɛ beaɛ a wɔtɔn dade fidie.\nWɔ 19th sɛntry mfimfini no, na ɛyɛ ɔhene kuro a ɛyɛ arrondissement wɔ Loire département a ɛwɔ nnipa bɛyɛ mpem aduasa mmiɛnsa, ne aduosia nan (33,064) wɔ afe apem ahannwɔtwe ne aduasa mmienu. Adwene a ɛkɔɔ dwumakuo no so maa ɛpagya kɔɔ soro ma wɔ nyaa nnipa mpem ɔha ne du (110,000) wɔ afe apem ahannwɔtwe ne aduowɔtwe (1880) nom. Ɛnam nyini a Saint-Étienne nyini kɔɔ soro nti ɔyɛp hɔ no beaɛ a ɛhia ne departmental Administration wɔ Kitawonsa bosome da a ɛtɔ aduonu num wɔ afe apem ahannwɔtwe ne aduonum num (25 July,1855), berɛ a ɛbɛyɛɛ ɔhene kuro wɔ département ne beaɛ a ɛyɛ, a wɔde Montbrison sii anan, a ɛmaa diberɛ a ɛda hɔ sɛ ɔhene kuro no so teeɛ kɔɔ arrondissement. Saint-Étienne twee Valbenoǐte kuro ne nkuro nkuro pii a ɛbɛn no wɔ ɔbɛnem bosome da a ɛtɔ so aduasa baako wɔ afe apem ahannwɔtwe ne aduonum num (31 March, 1855) nom.\nNnipa dodoɔ a ɛwɔ pono ne graph noa ɛwɔ aseɛ no so no yɛ nnipa dodoɔ a ɛwɔSaint-Étienne kurom, wɔ wiase wɔ mfeɛ pɔtee bi mu. Saint-Étienne kuro no twee ɛnkane nkuro a ɛwɔ Beaubrun, Montaud, Outre-Furent ne Valbenoîte wɔ afe apem ahannwɔtwe ne aduonum num (1855) mu, ceded Planfoy wɔ afe apem ahannwɔtwe ne aduosia mmiɛnsa (1863), a ɛne exclave Saint-Victor-sur-Loire neTerrenoire ka bomm wɔ afe apem ahankron ne aduosia nkron(1969) ne Rochetaillée wɔ afe apem ahankron ne aduoson mmiɛnsa (1973) nom.\nSaint-Étienne bɛyɛɛ beaɛ a akwantufoɔ taa gyina wɔ 20th sɛntry ntɛm paa ara.\nWɔ afe apem ahankron ne aduokron nwɔtwe(1998) mu no, Saint-Étienne sii biennale a ɛso sene nea ɛwɔ hɔ biara wɔ France. Ɛtumi di bɛyɛ nnawɔtwe mmienu. La Cité du design a wɔsii no wɔ ɛnkane arms factory asaase wɔ mfeɛ mpem mmienu ne nkron (2009) mu ayɛ dwumadie soronko a ɛho wɔ mfasoɔ a ayɛ abakwasɛm wɔ hɔ. Kuro no sane bue Massenet afahyɛ, (Jules Massenet a ɔtwerɛ nnwom no firi saa beaɛ hɔ). Yii ne ho sii hɔ daa Massenet dwumadie adi. Wɔ mfeɛ mpem mmienu mu no, wɔde kuro no too French Towns ánd Lands of Art and History. Wɔ Obubuo bosome da a ɛtɔ so aduonu mmienu,wɔ mfeɛ mpem mmienu ne du (22 Nov., 2022) wɔyii no sɛ "City off Design" kaa UNESCO's creative cities Network.\nSaint-Étienne wɔ Museum nan.\nthe Musée d'Art Moderne wɔ beaɛ baako a ɛso a wɔtɔn ɛnnɛ mmerɛ yi art a ɛwɔ France.\nWiase no nsakraeɛ no yɛ sɛ ɛyɛ hye anaa nwonu wɔ wiem ɛnam ne altitude a ɛwɔ fam nti nanso Saint-Étienne ankasa wɔ soro paa bɛyɛ borɔfo kwansin ahanum ne aduasa (a ɛne 1739ft yɛ pɛ) wɔ kuro a ɛwɔ aseɛ ɛna ɛwɔ borɔfo kwansin ahanson a ɛne (2297ft) yɛ pɛ a ɛwɔ soro wɔ nkuro bi a ɛwɔ anaafoɔ fam. Saint-Étienne bɛn warm-summer humid continental climate(Köppen:Dfb), ɔyɛ kuro a ɛwɔ France a snow tɔɔ hɔ paa, bɛyɛ 85cm(2.79ft) na ɛtaa tɔ.\nKɔlege ne suapɔn ahodoɔ.[sesa]\nSaint-Étienne yɛ beaɛ a yɛwoo a\nRené Diaz, French nsɛntwerɛni ne llustrator\nSaint Marcellin Champagnat (1789–1840), Roman sɔfopanin ne Mary nnipa a ɔka Mary society no ho (Marist Fathers) ɔno na ɔtee Marist Brothers and ɛna wɔfaa no adi sɛ ɔhoteni wɔ afe apem ahankron ne aduokron nkron (1999) nom.\nJules Janin (1804–1874), ɔtwerɛfoɔ ne obi a woako adare wɔ ade pɔtee bi mu.\nLucie Grange (1839-1908), medium, feminist prophet, ɔda dawurobɔ nkrataa ano.\nJules Massenet (1842–1912), ɔtwerɛ nnwom, ɛnam n'adwuma a ɛsɔ ani nti na obiara nim no.\nPaul de Vivie, aka Velocio (1853–1930), ɔno na ɔda Le Cycliste adi maamansan hunu, early champion of the dérailleur and father of French cycle touring\nJean Bonfils (1921–2007), ɔbɔ twene mu ne obi a ɔtwerɛ nnwom\nAndré Bourgey (1936), ɔhwɛ wiem nsakraeɛ\nBernard Lavilliers (b. 1946), (Bernard Ouillon), nwomtonii\nWilly Sagnol (b. 1977), France bɔɔlobɔni a ɔbɔ bɔɔlo kɔ amanɔne\nNorma Ray, nwomtonii\nSylvain Armand, bɔɔlobɔni\nLoïc Perrin, bɔɔlobɔni\nƐsane nso yi beaɛ a Andrei Kivilev wuiɛ.\n↑ Des villages de Cassini aux communes d'aujourd'hui: Commune data sheet Saint-Étienne, EHESS. (in French)\n↑ "La Biennale Internationale Design Saint-Étienne". Cité du design. Retrieved 7 June 2018.\n↑ St-Etienne and Sydney nominated UNESCO Creative Cities , 22 November 2010.\nYɛ yi fii "https://tw.wikipedia.org/w/index.php?title=Saint-Étienne&oldid=62170"\nNsesae ba kratafa yi so da 19 Ogyefuo 2022, mmere 00:45.


Nserahwɛfo Nye Nserahwɛ: Jehovah Adasefo Ɔfese ahorow a ɔwɔ Patterson, Wallkill, na Warwick\nEbɛyɛ dɛn abɔ hɛn amandzɛɛ dɛ ereba nserahwɛ? Klek ɔfã a wɔato dzin “Mepɛ Dɛ Meyɛ Nserahwɛ Ho Nhyehyɛɛ—Hɛn Dodow Nndu 20” no do. Sɛ wɔbor nyimpa eduonu a, klek ɔfã a wɔato dzin “Mepɛ Dɛ Meyɛ Nserahwɛ Ho Nhyehyɛɛ—Yɛyɛ Nyimpa 20 Anaa Dza Ɔbor Dɛm.”\nMepɛ Dɛ Meyɛ Nserahwɛ Ho Nhyehyɛɛ—Hɛn Dodow Nndu 20\nMepɛ Dɛ Meyɛ Nserahwɛ Ho Nhyehyɛɛ—Yɛyɛ Nyimpa 20 Anaa Dza Ɔbor Dɛm\nNdzɛmba A Wɔada No Edzi A Woarankasa Botum Akɔhwɛ\nBible No Na Nyankopɔn Dzin No. Sɛ ekɔ dɛm bea yi a, ibohu Bible ahorow pii a ɔyɛ na nye nsɛm ahorow bi a ɔkyerɛ mbrɛ wɔakora Nyankopɔn ne dzin wɔ Kyerɛwsɛm no mu ɔmmfa ho mbɔdzen a nkorɔfo abɔ dɛ wobeyi efi mu no. Ebɛsan so ehu Bible a ɔyɛ na ho mfonyin ahorow na Bible ho ndzɛmba afofor so a orikyin no ho.\nƆman Ma Jehovah Ne Dzin. Sɛ eba dɛm bea yi a, ibohu Jehovah Adasefo hɔn abakɔsɛm ho mfonyin ahorow pii. Ndzɛmba ahorow a akyɛr, nkorɔfo hɔn asetsena mu nsɛm, na mfonyin ahorow no kyerɛ mbrɛ Jehovah dze no nkakrankakra akyerɛ no nkorɔfo kwan, akyerɛkyerɛ hɔn na ɔaka hɔn abɔ mu ma wɔayɛ n’apɛdze.\nWiadze Nyina Edwumayɛbea Tsir—Gyedzi A Wɔda No Edzi. Dɛm bea yi so ma yehu mbrɛ Akwankyerɛ Kuw egyinatukuw ahorow no dwumadzi tse nye mbrɛ wɔboa Jehovah Adasefo ma wodzi Bible mu akwankyerɛ ahorow do. Akwankyerɛ no mu bi nye dɛ yɛnye hɛnho hɛnho behyia mu, yɛbɛyɛ esuafoyɛ edwuma no, yebosuÞa Jehovah noho adze na yaada ɔdɔ edzi akyerɛ hɛnho hɛnho.\nNserahwɛ A Obi Nye Wo Kɔ\nDɛm nserahwɛ yi ma ihu Ɔfese ahorow na adan afofor so a ɔwɔ Warwick hɔ no.\nWɔyɛ mfonyin ahorow a ɔwɔ hɛn nwoma ahorow mu no, na wɔyɛ ndzɛmba a wɔbɔ tsie na video so ho edwuma. Ibohu Bible skuul ahorow so a wɔyɛ no wɔ ha no ho nsɛm.\nWotsintsim Bible ho nwoma ahorow bɔbor ɔpepem 25 afe biara. Wɔdze hɛn nwoma ahorow no mona hɛn nkorbata ahorow a wɔwɔ wiadze nyina wɔ kasa bɔbor 360 mu, na wɔsan so dze bi mona Jehovah Adasefo asafo ahorow bɔbor 15,000 a ɔwɔ United States, Canada, na Caribbean.\nEdwumayɛbea Ahorow Nye Nserahwɛ: United States


KENKAN WƆ Albanian Arabic Armenian (West) Bicol Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Ewe Finnish French Ga Georgian German Hiligaynon Hungarian Icelandic Igbo Indonesian Italian Japanese Korean Latvian Lithuanian Malagasy Malayalam Myanmar Norwegian Ossetian Papiamento (Curaçao) Persian Polish Portuguese Rarotongan Romanian Samoan Sepedi Shona Slovak Slovenian Spanish Sranantongo Swahili Swedish Tagalog Thai Tswana Turkish Twi Ukrainian Urdu Vietnamese Zulu\nNÁ MMERANTE mmɔdenbɔfo baanu bi de nkakrankakra resiesie afiri nwonwaso bi a wɔbɛsɔ ahwɛ. Mpofirim ara, mframa a ano yɛ den bi a ɛbɔe faa afiri no kɔɔ wim de bɛhwee fam bubuu no pasaa. Mmarima a na wɔn abam abu no gyinaa hɔ dinn. Adwuma a wɔabrɛ de ahwɛyiye ayɛ no mu nnua ne nnade nyinaa na atutu agu yi.\nWɔ Orville ne Wilbur Wright fam no, nea esii saa October da no wɔ 1900 mu no nyɛ bere a edi kan a wɔadi nkogu wɔ mmɔden a wɔabɔ sɛ wɔbɛyɛ afiri bi a emu yɛ duru sen nea ebetumi atu afa ahunmu no mu. Ná wɔadi kan de mfe pii asɔ ahwɛ, na na wɔasɛe ho sika pii.\nNanso, awiei koraa no, wonyaa wɔn boasetɔ no so akatua. Wɔ December 17, 1903, wɔ Kitty Hawk, North Carolina, U.S.A. no, Wright anuanom no tumi hwɛɛ afiri dedaw bi so yɛɛ bi a ɛde anibu 12 tui,—sɛ wɔde toto nnɛ de ho a, ankɔ akyiri, nanso ɛsakraa wiase no koraa!\nMpɛn pii no, dwumadi pii mu nkonimdi gyina boasetɔ ne animia so. Gye sɛ wumia w’ani ansa na woatumi ayɛ biribi pa, sɛ́ ebia ɛyɛ kasa foforo sua, adwumasua, anaasɛ mpo adamfofa. Nhoma kyerɛwfo Charles Templeton ka sɛ: “Wɔ nnwuma du biara mu akron mu no, ade biako a ɛma obi tumi di nkonim ne: adwumaden.” Sɛnkyerɛwfo Leonard Pitts, Kumaa, ka sɛ: “Yɛka ɔdom akyɛde ho asɛm, yegye akraye tom, nanso mpɛn pii no, yebu yɛn ani gu nneɛma a ehia sen biara no so. Adwumaden ne huammɔdi bebrebe no. Adwuma a yɛkɔ no ntɛm ne pɔn a yɛmpɔn ntɛm no.”\nEyi foa nea Bible no kae bere tenten bi a atwam ni no so sɛ: “Nsiyɛfo nsa bedi panyin.” (Mmebusɛm 12:24) Nsiyɛ kyerɛ sɛ yɛde animia yɛ ade. Sɛ yɛpɛ sɛ yetumi yɛ nea yɛde asi yɛn ani so a, eyi ho hia. Dɛn ne animia? Yɛbɛyɛ dɛn amia yɛn ani bere a yedi yɛn botae ahorow ho dwuma no? Yebebua nsɛmmisa yi wɔ asɛm a edi hɔ no mu.\n[Mfonini Fibea wɔ kratafa 3]\nShare Share Dɛn na Ɛde Nkonimdi Ba?\nw00 2/1 kr. 3


Abɔde Ka Onyankopɔn Anuonyam Kyerɛ!\nƆwɛn-Aban—Nea Adesua Nsɛm Wom | June 1, 2004\nKENKAN WƆ Albanian American Sign Language Arabic Armenian (West) Bicol Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Ga Georgian German Greek Greenlandic Haitian Creole Hiligaynon Hungarian Igbo Indonesian Italian Japanese Kirghiz Korean Latvian Lithuanian Malagasy Malayalam Maya Mizo Moore Myanmar Norwegian Ossetian Papiamento (Aruba) Papiamento (Curaçao) Persian Polish Portuguese Rarotongan Romanian Samoan Sepedi Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tsonga Tswana Turkish Twi Ukrainian Urdu Venda Vietnamese\n“Ɔsoro ka Onyankopɔn anuonyam, na ewim kyerɛ ne nsa ano adwuma.”—Dwom 19:1.\n1, 2. (a) Dɛn nti na nnipa ntumi nhwɛ Onyankopɔn anuonyam a ɛhyerɛn no tẽẽ? (b) Ɔkwan bɛn so na mpanyimfo 24 no hyɛ Onyankopɔn anuonyam?\n“WUNTUMI nhu m’anim, efisɛ onipa renhu m’anim nnya nkwa.” (Exodus 33:20) Yehowa nam eyi so bɔɔ Mose kɔkɔ. Esiane sɛ nnipa yɛ honam abɔde a wɔyɛ mmerɛw nti, wontumi nhwɛ Onyankopɔn anuonyam a ɛhyerɛn no tẽẽ. Nanso, wɔmaa Yohane huu Yehowa a ɔte N’anuonyam ahengua a ɛhyerɛn so wɔ anisoadehu mu.—Adiyisɛm 4:1-3.\n2 Esiane sɛ honhom abɔde anokwafo nte sɛ nnipa nti, wotumi hwɛ Yehowa anim. Wɔn a wɔka wɔn ho ne “mpanyimfo aduonu anan” a wogyina hɔ ma 144,000 a wɔaka wɔn ho asɛm wɔ ɔsoro anisoadehu a Yohane nyae no mu no. (Adiyisɛm 4:4; 14:1-3) Dɛn na wɔka fa Onyankopɔn anuonyam a wohui no ho? Sɛnea Adiyisɛm 4:11 ka no, wɔka sɛ: “[Yehowa, NW] wofata sɛ wugye anuonyam ne nidi ne tumi, efisɛ wo na wobɔɔ nneɛma nyinaa, na wopɛ nti na ɛyeyɛe na wɔbɔe.”\nNea Enti a “Wonni Anoyi Biara”\n3, 4. (a) Dɛn nti na Onyankopɔn mu gyidi nyɛ nea enni nnyinaso? (b) Wɔ afoforo fam no, dɛn nti na wonnye Onyankopɔn nni?\n3 So biribi ka wo sɛ hyɛ Onyankopɔn anuonyam? Nnipa dodow no ara nhyɛ Onyankopɔn anuonyam. Ebinom mpo ka sɛ onni hɔ. Sɛ nhwɛso no, nsoromma ho nimdefo bi kyerɛwee sɛ: “So Onyankopɔn na ɔhyehyɛɛ amansan no mu biribiara pɛpɛɛpɛ maa yɛn? . . . Ɛyɛ nwonwa. Nanso migye di sɛ ɛyɛ nnaadaasɛm. . . . Ntease nnim sɛ wɔbɛka sɛ Onyankopɔn na ɔbɔɔ amansan no.”\n4 Nhwehwɛmu a wɔnam nyansahu so yɛ no wɔ baabi a ekosi—ɛfa nneɛma a nnipa tumi hu anaa wosua ho nkutoo. Ɔkwan foforo so no, ɛyɛ nsusuwii anaa tirimbɔ ara kwa. Esiane sɛ ‘Onyankopɔn yɛ Honhom’ nti, wontumi mfa nyansahu so nyɛ ne ho nhwehwɛmu. (Yohane 4:24) Enti, ɛyɛ ahantan sɛ wɔbɛka sɛ Onyankopɔn mu gyidi nni nnyinaso. Vincent Wigglesworth a ɔyɛ nyansahufo wɔ Cambridge Sukuupɔn mu kae sɛ, ɔkwan a wɔfa so yɛ nyansahu mu nhwehwɛmu ankasa no “gyina gyidi so.” Ɔkwan bɛn so? “Egyina gyidi a enhinhim a ɛne sɛ nneɛma a ɛkɔ so wɔ amansan no mu te sɛ [osutɔ ne asasewosow] gyina ‘abɔde mu mmara a wɔahyehyɛ ato hɔ dedaw’ so.” Enti sɛ obi ka sɛ onnye Onyankopɔn nni a, na ɛnyɛ gyidi biako na ɔretow akyene afa foforo? Wɔ afoforo fam no, ɛte sɛ nea Onyankopɔn a wonnye no nni no yɛ nokware a wɔhyɛ da bu wɔn ani gu so. Odwontofo no kyerɛwee sɛ: ‘Ɔbɔnefo hwene dwa ahun mu ka sɛ: Ɔrenni akyiri da. Onyankopɔn bi nni baabi. N’adwene nyinaa ne no.’—Dwom 10:4.\n5. Dɛn nti na wɔn a wonnye Onyankopɔn nni no nni anoyi biara?\n5 Nanso, Onyankopɔn mu gyidi nyɛ gyidi a enni nnyinaso, efisɛ adanse pii wɔ hɔ a ɛkyerɛ sɛ Onyankopɔn wɔ hɔ. (Hebrifo 11:1) Allan Sandage a ɔyɛ nsoromma ho nimdefo kae sɛ: “Minnye nni sɛ sɛnea wɔahyehyɛ nneɛma pɛpɛɛpɛ [wɔ amansan no mu] no bae ara kwa. Migye di sɛ wɔhyɛɛ da na ɛhyehyɛe. Wɔ me fam no, mente Onyankopɔn ho nsɛm ase nwie, nanso nea enti a biribiara wɔ hɔ no gyina Onyankopɔn so.” Ɔsomafo Paulo ka kyerɛɛ Kristofo a wɔwɔ Roma sɛ Onyankopɔn “su horow a wonhu no ada adi pefee fi wiase bɔ so, efisɛ wɔnam nneɛma a wayɛ so na ehu, ɛno ne ne daa tumi ne ne Nyamesu, enti [wɔn a wonnye nni no] nni anoyi biara.” (Romafo 1:20, NW) Efi “wiase bɔ so,” titiriw fi bere a wɔbɔɔ abɔde a wonim nyansa a ɛyɛ nnipa a wotumi hu sɛ Onyankopɔn wɔ hɔ no, abɛda adi sɛ Ɔbɔadeɛ bi a ɔwɔ tumi kɛse wɔ hɔ. Ɔno ne Nyankopɔn a ɔfata sɛ wɔsom no. Enti wɔn a wɔnhyɛ Onyankopɔn anuonyam no nni anoyi biara. Ɛnde, dɛn na abɔde ma yehu?\nAmansan no Ka Onyankopɔn Anuonyam Kyerɛ\n6, 7. (a) Ɔkwan bɛn so na ɔsoro ka Onyankopɔn anuonyam kyerɛ? (b) Dɛn nti na ɔsoro atow ‘susuhama’?\n6 Dwom 19:1 bua sɛ: “Ɔsoro ka Onyankopɔn anuonyam, na ewim kyerɛ ne nsa ano adwuma.” Dawid hui sɛ nsoromma ne okyinnsoromma ahorow a ɛhyerɛn wɔ ‘wim’ anaa ahunmu no yɛ adanse a akyinnye biara nni ho sɛ Onyankopɔn nuonyamfo bi wɔ hɔ. Ɔtoa so sɛ: “Da biara da ma wɔworo nsɛm, na anadwo biara yi nimdeɛ adi kyerɛ.” (Dwom 19:2, NW) Ɔsoro da Onyankopɔn nyansa ne ne tumi a ɔde bɔɔ nneɛma adi adekyee ne adesae. Ɛte sɛ nea wɔnam kasa so na ‘ɛworo nsɛm’ fi soro hɔ de hyɛ Onyankopɔn anuonyam.\n7 Nanso, egye nhumu na ama yɛahu sɛ ɔsoro reyi Onyankopɔn ayɛ. “Ɛnyɛ ɔkasa, na ɛnyɛ nsɛm a wɔteɛ.” (Asante Twi Bible) Nanso, adanse a ɔsoro de ma a ɔkasa nnim no yɛ adanse a emu yɛ den. “Ɔsoro susuhama du asase nyinaa so, na ne nsɛm du wiase ano.” (Dwom 19:3, 4) Ɛte sɛ nea ɔsoro atow ‘susuhama’ sɛnea ɛbɛyɛ a adanse a ɔkasa nnim no bedu asase so baabiara.\n8, 9. Owia no ho nsɛm a ɛyɛ nwonwa no bi ne dɛn?\n8 Dawid toa so kyerɛkyerɛ Yehowa abɔde a ɛyɛ nwonwa foforo mu sɛ: “Wasi ntamadan ama owia ɔsoro hɔ. Na ofi adi sɛ ayeforokunu a ofi ne pia mu, ɔde ahosɛpɛw tu ne kwan sɛ ɔbran. N’adifi wɔ ɔsoro ano, na ne kyini kodu ano hɔ, na biribiara nkora ne ho mfi ne hyew ano.”—Dwom 19:4-6.\n9 Sɛ wɔde owia no toto nsoromma a aka ho a, owia no nyɛ nea ɛso ahe biara. Nanso, ɛyɛ nsoromma a ɛyɛ kɛse paa, na ɛma okyinnsoromma a etwa ho hyia no bɛyɛ nketenkete. Nhoma bi ka sɛ owia no mu duru bɛyɛ sɛ asase no mmɔho 330,000. Ɛkame ayɛ sɛ owia no kɛse reyɛ ayɛ sɛ yɛn amansan no nyinaa! Ɔkwan a ɛda owia ne asase no ntam yɛ kilomita ɔpepem 150, na esiane tumi a ɛtwe ade a ɛwɔ owia no mu nti, ɛmma asase no mmɛn owia no na saa ara na ɛntwe ne ho nkɔ akyiri nso. Owia no ahoɔden fã ketewaa bi pɛ na edu yɛn asase yi so, nanso ɛno ara ma yetumi tra ase.\n10. (a) Ɔkwan bɛn so na owia no di ne “ntamadan” mu akɔneaba? (b) Ɔkwan bɛn so na etu mmirika sɛ “ɔbran”?\n10 Odwontofo no ka owia no ho asɛm wɔ sɛnkyerɛnne kwan so sɛ “ɔbran” a ofi asase ano kɔ asase ano adekyee na ɔkɔda ne “ntamadan” mu anadwo. Bere a saa nsoromma kɛse no kɔtɔ asase ano sɛnea nnipa hu no no, ɛte sɛ nea ɔrekɔda ne “ntamadan” mu. Ɛte sɛ nea epue mpofirim na ɛhyerɛn sɛ “ayeforokunu a ofi ne pia mu” pue anɔpa. Sɛ oguanhwɛfo no, na Dawid nim sɛnea anadwo awɔw ano yɛ den fa. (Genesis 31:40) Ɔkaa sɛnea na owia no bɔ ma ne ho bae no na ɛma ɛhɔnom asase no so yɛ hyew ntɛm ara no ho asɛm. Ɛda adi sɛ na owia no mmrɛe wɔ n’akwantu a efi epuei kɔ atɔe no mu, na mmom na ɛte sɛ “ɔbran” a wayɛ krado sɛ ɔbɛsan atoa “n’akwantu” so.\nNsoromma ne Nsoromma Akuw Nwonwaso\n11, 12. (a) Dɛn na ɛyɛ nwonwa wɔ nsoromma a Bible no de toto mpoano anhwea ho no ho? (b) Amansan no kɛse te dɛn?\n11 Esiane sɛ na Dawid ntumi mfa n’ani nhu akyirikyiri nti, na nsoromma mpempem kakraa bi pɛ na otumi hu. Nanso, sɛnea nhwehwɛmu bi a wɔayɛ nnansa yi kyerɛ no, nsoromma dodow a ɛwɔ amansan yi mu a nnɛyi mfiri tumi hu no yɛ ɔpepepem mpem 70 ahorow ɔpepepem—7 a ohunu 22 di akyi! Yehowa daa no adi sɛ nsoromma no dɔɔso paa bere a ɔde totoo “mpoano nhwea” ho no.—Genesis 22:17.\n12 Nsoromma ho animdefo de mfe pii hwɛɛ biribi a wɔkaa ho asɛm sɛ “ɛyɛ akanea nketewa a wonhu no yiye.” Na nyansahufo susuw sɛ saa “nsoromma a egu hɔ a ɛte sɛ nea akyinkyim” yi wɔ yɛn Amansan yi mu. Nanso, wɔ afe 1924 mu no, wohui sɛ saa akanea nketewa a wonhu no yiye no a ɛno na ɛbɛn yɛn okyinnsoromma yi paa a wɔfrɛ no Andromeda no yɛ nsoromma kuw foforo koraa. Egye mfe ɔpepem abien ansa na hann atumi atwa kwan afi yɛn okyinnsoromma yi so akodu hɔ! Seesei, nyansahufo bu akontaa sɛ nsoromma akuw ɔpepem pii na ɛwɔ hɔ, na nsoromma mpempem pii na ɛwɔ emu bi mu. Na nsoromma akuw no bi nso wɔ hɔ a nsoromma ɔpepem pii na ɛwom. Nanso, Yehowa tumi ‘kyerɛ nsoromma dodow, na ɔtoto wɔn nyinaa din.’—Dwom 147:4.\n13. (a) Dɛn na ɛyɛ nwonwa wɔ nsoromma akuw ho? (b) Ɔkwan bɛn so na ɛda adi sɛ nyansahufo ‘nnim ɔsoro nhyehyɛe’?\n13 Yehowa bisaa Hiob sɛ: “So wubetumi akyere Akokɔtanne-ne-ne-mma [nsoromma kuw, NW] hama, anaasɛ wubetumi asãn Nyɛnkrɛnte [nsoromma kuw, NW] nhama?” (Hiob 38:31) Nsoromma kuw yɛ nsoromma dodow bi a ne hwɛbea yɛ soronko wɔ wim. Ɛwom sɛ ebetumi aba sɛ ɔkwan a ɛdeda nsoromma no ntam woware de, nanso sɛ wugyina asase so a ɛte sɛ nea ne nyinaa gu faako. Esiane sɛ nsoromma no nsesa ne kwan nti, “ɛboa kyerɛ ahunmu akwantufo a wɔte wimhyɛn a ɛkɔ okyinnsoromma foforo so kwan ne sɛnea wobetumi ahu nsoromma bi.” (The Encyclopedia Americana) Nanso, obiara nni hɔ a ɔte “hama” a ɛka nsoromma kuw no bom no ase wie. Yiw, besi saa bere yi, nyansahufo ntumi mmuaa asɛm a wobisae wɔ Hiob 38:33 no: “So wunim ɔsoro nhyehyɛe?”\n14. Ɔkwan bɛn so na hann a ɛhyerɛnhyerɛn no yɛ nea wontumi nte ase nwie?\n14 Nyansahufo ntumi mmua asɛm foforo a wobisaa Hiob no: “Ɛhe na ɔkwan a hann nam so hyerɛnhyerɛn no wɔ?” (Hiob 38:24) Nhomakyerɛwfo bi frɛɛ saa hann ho asɛm a wobisae yi sɛ “nnɛyi nyansahu mu asɛmmisa a emu dɔ.” Nanso, Helafo nyansapɛfo bi susuwii sɛ hann fi nnipa aniwa mu. Nyansahufo asusuw nnansa yi sɛ nneɛma nketenkete bi na ɛka bom yɛ hann. Ebinom nso susuw sɛ hann yɛ nneɛma nketenkete a edi ahim. Ɛnnɛ nyansahufo ka sɛ nneɛma nketenkete a aka abom ne nneɛma nketenkete a edi ahim na ɛma yenya hann. Nanso, wontumi ntee sɛnea hann te ankasa ne sɛnea “ɛhyerɛnhyerɛn” no ase nwiei.\n15. Te sɛ Dawid no, sɛ yesusuw ɔsoro ho a ɛsɛ sɛ yɛte nka dɛn?\n15 Sɛ yesusuw eyinom nyinaa ho a, ɛka yɛn ma yɛte nka sɛnea Dawid tee nka no ara sɛ: “Sɛ mehwɛ wo soro, wo nsateaa ano adwuma, ɔsram ne nsoromma a woasiesie a, ɔdesani ne hena a wokae no, na onipa ba ne hena a w’ani ku ne ho.”—Dwom 8:3, 4.\nAsase ne Emu Abɔde Hyɛ Yehowa Anuonyam\n16, 17. Ɔkwan bɛn so na abɔde a wɔwɔ “abun” mu yi Yehowa ayɛ?\n16 Dwom 148 ma yehu akwan foforo a adebɔ fa so hyɛ Onyankopɔn anuonyam. Nkyekyɛm 7 kenkan sɛ: “Munyi [Yehowa, NW] ayɛ mfi asase so, nsuboa ahorow ne abun nyinaa.” Yiw, nneɛma a ɛyɛ nwonwa pii a ɛda Onyankopɔn nyansa ne ne tumi adi wɔ “abun” mu. Bonsu bi mu duru bɛyɛ tɔn 120—te sɛ asono 30 mu duru! Ne koma nkoaa mu duru yɛ kilogram 450, na etumi bɔ mogya bɛyɛ kilogram 6,400 fa ne ntini mu! So saa po mu mmoa akɛse yi nam nyaa, na wɔyɛ kuntann wɔ nsu mu? Dabida. Europa kuw a wɔhwɛ po mu mmoa ho bammɔ amanneɛbɔ bi ka sɛ, wotu mmirika yiye “wɔ nsu mu.” Wɔde afiri dii “bonsu no biako akyi hwɛɛ no hui sɛ otuu mmirika bɛboro kilomita 16,000 wɔ asram 10 mu.”\n17 Bonsu bi a n’ano te sɛ toa no taa dɔ asukɔ kodu mita 45, nanso sukɔ a ɛkɔ akyiri a aboa yi bi dɔe a wɔayɛ ho kyerɛwtohɔ yɛ mita 547! Ɛyɛ dɛn na aboa yi tumi dɔ asukɔ saa? Otua ahome kakra bere a ɔredɔ asukɔ no, na ne mogya kogu ne koma, n’ahurututu ne n’amemene mu. Aduru bi wɔ ne ntini mu a ɛkora mframa pa so nso. Po mu sukraman akɛse ne bonsu foforo bi nso tumi dɔ asukɔ kɔ akyiri paa. Discover nsɛmma nhoma ka sɛ: “Esiane nsu no ano den nti, wontumi nhome mfa wɔn ahurututu mu.” Wɔkora mframa pa dodow no ara a wohia wɔ wɔn ntini mu. Ɛda adi sɛ saa abɔde yi di adanse sɛ Onyankopɔn a ɔyɛ tumi nyinaa wura no wɔ nyansa ankasa!\n18. Ɔkwan bɛn so na po nsu da Yehowa nyansa adi?\n18 Ɛpo nsu mpo da Yehowa nyansa adi. Scientific American nhoma no ka sɛ: “Afifide nketenkete a aniwa ntumi nhu pii wɔ po nsu ani.” Saa “kwae a aniwa nhu” yi sɔn mframa a yɛhome so ma emu tew. Yenya mframa pa a yɛhome no mu fã kɛse no ara fi afifide a aniwa nhu yi mu.\n19. Ɔkwan bɛn so na ogya ne sukyerɛmma yɛ Yehowa apɛde?\n19 Dwom 148:8 ka sɛ: “Ogya ne amparuwbo, sukyerɛma ne huruhuruw, ahum a ɛyɛ nea n’asɛm se.” Yiw, Yehowa de abɔde a nkwa nnim nso yɛ n’apɛde. Susuw ogya ho hwɛ. Mfe bi a atwam no na wobu ogya a ɛtɔ kwae mu sɛ ɛsɛe ade ara kwa. Ɛnnɛ nhwehwɛmufo gye di sɛ ogya di dwuma titiriw bi wɔ abɔde a atwa yɛn ho ahyia mu. Eyi nnua dedaw anaa nea ɛrewu fi hɔ, ɛboa ma aba pii fifi, ɛma nnuannuru tumi kɔ asase mu, na ɛboa ma ogya a ɛtɔ kwae mu ano brɛ ase. Sukyerɛmma nso ho hia, efisɛ ɛfɔw asase no, na ɛyɛ no yiye, na ɛbɔ afifide ne mmoa ho ban na awɔw ankɔ wɔn mu.\n20. Ɔkwan bɛn so na mmepɔw ne nnua boa adesamma?\n20 Dwom 148:9 ka “mmepɔw ne nkoko nyinaa, nnua a ɛsow ne nkyeneduru nyinaa” ho asɛm. Mmepɔw atenten di Yehowa tumi kɛse ho adanse. (Dwom 65:6) Edi dwuma bi a mfaso wɔ so nso. Amanneɛbɔ bi a efi Asase Ho Nsɛm Asuae a ɛwɔ Bern, Switzerland, ka sɛ: “Asubɔnten akɛse a ɛwɔ wiase nyinaa ti fi mmepɔw mu. Nnipa a wɔwɔ wiase no mu fã kɛse no ara na wonya wɔn nsu fi mmepɔw mu. . . Saa ‘nsu akorae’ yi ho hia ma adesamma yiyedi.” Dua mpo yi ne Yɛfo ayɛ. Amanaman Nkabom Asoɛe a Ɛhwɛ Nneɛma a Atwa Yɛn Ho Ahyia So amanneɛbɔ bi ka sɛ, nnua “ho hia ma nnipa a wɔwɔ aman nyinaa so yiyedi . . . Nnua ahorow pii boa wɔ sikasɛm mu, efisɛ ɛma wonya ntaboo, nnuaba, aneneduru ne kurobow. Nnipa ɔpepepem 2 na wɔde nnyina sɔ gya noa aduan wɔ wiase nyinaa.”\n21. Kyerɛkyerɛ sɛnea ahaban mpo da no adi sɛ wɔhyɛɛ da na wɔyɛe no mu.\n21 Dua yɛbea mpo da Ɔbɔadeɛ no nyansa adi. Susuw ahaban ho hwɛ. Ade tentann bi wɔ ahaban no so a ɛmma emu nsu ntwe. Ntokuru nketenkete pii wɔ ahaban no mu. Nsu gyinagyina saa ntokuru nketenkete yi mu a ɛtwe owia mu ahoɔden. Nhaban nam saa kwan yi so na ɛnoa aduan. Dua nam anwonwakwan so twe nsu fa ne ntini mu kɔ n’ahaban mu. “Apon” nketenkete mpempem pii a ɛno ankasa bue na ɛsan tom wɔ ahaban no ase a ɛtwe mframa kɔ mu. Ɔhyew a efi owia no mu ba no ma nsu no ne mframa no dan staakye. Afei dua no ankasa di aduan a anoa no. Nanso, aduannoa yi kɔ so fɛfɛ a wɔnte dede biara. Sɛ anka ɛbɛtow nsufi ne wura agu no, ɛde mframa pa mmom na ɛma yɛn!\n22, 23. (a) Nneɛma a ɛyɛ nwonwa bɛn na nnomaa ne ntɔteboa bi tumi yɛ? (b) Nsɛmmisa foforo bɛn na ɛsɛ sɛ yesusuw ho?\n22 Dwom 148:10 ka “wuram mmoa ne afieboa nyinaa, mmoa a wɔwea ne ntakraboa” ho asɛm. Ntɔteboa ne nnomaa pii yɛ nneɛma bi a ɛyɛ fɛ ne nwonwa. Suborɔkokɔ tumi twa kwantenten (kilomita 40,000 wɔ nnafua 90 pɛ mu wɔ bere bi mu). Anomaa bi a ɔte sɛ akasanoma tumi twa kwan fi Amerika Atifi fam kɔ Anafo fam, na otu fa wim bɛboro nnɔnhwerew 80 a onsi. Afurum pɔnkɔ nkora nsu wɔ nam a ɛhyɛ n’akyi mu sɛnea na wosusuw no, na mmom ɔkora no wɔ ne yam. Na ɛma no tumi twa kwantenten a osukɔm nne no. Ɛnde, ɛnyɛ nwonwa sɛ, sɛ wɔn a wɔyɛ mfiri bɛyɛ mfiri bi a, wosua mmoadoma ho ade yiye ansa na wɔayɛ. Nhomakyerɛwfo Gail Cleere, kyerɛwee sɛ: “Sɛ wopɛ sɛ woyɛ afiri bi a ɛbɛyɛ adwuma yiye . . . na ɛnsɛe ade wɔ baabi esi no a, ɛda adi sɛ wubetumi ahu biribi pa a wubetumi ahwɛ so ayɛ wɔ abɔde mu.”\n23 Yiw, abɔde ka Onyankopɔn anuonyam kyerɛ ampa! Nsoromma pii a ɛwɔ soro, afifide ne mmoa nyinaa mu biara yi ne Bɔfo ayɛ wɔ kwan bi so. Na yɛn nnipa nso ɛ? Ɔkwan bɛn so na yebetumi ayi Onyankopɔn ayɛ sɛnea abɔde a nkwa nnim yɛ no?\n• dɛn nti na wɔn a wɔka sɛ onyankopɔn nni hɔ no nni anoyi biara?\n• ɔkwan bɛn so na nsoromma ne okyinnsoromma ahorow no hyɛ onyankopɔn anuonyam?\n• ɔkwan bɛn so na po mu mmoa ne asase so mmoa da no adi sɛ ɔbɔadeɛ a ɔwɔ dɔ bi wɔ hɔ?\n• ɔkwan bɛn so na abɔde a nkwa nnim yɛ yehowa apɛde?\nNyansahufo bu akontaa sɛ nsoromma a wotumi hu yɛ ɔpepepem mpem 70 ahorow ɔpepepem!\nBonsu bi a n’ano te sɛ toa\nShare Share Abɔde Ka Onyankopɔn Anuonyam Kyerɛ!\nw04 6/1 kr. 9-14\nSo Ɛsɛ sɛ Wokɔ Asɔre Bi?\nƆsom Bɛn na Ɛsɛ sɛ Wopaw?\n‘Muntwa Mmra Mmɛboa Yɛn’\nNhyira Ne Wɔn A Wɔhyɛ Onyankopɔn Anuonyam\nSo Wo Nsɛm Tebea Hyɛ Wo So?\nMifii Afiase Sum Mu Kɔɔ Switzerland Mmepɔw Alps So\nAfoforo a Yɛbɛyɛ Wɔn Yiye WƆ WƆN AHOHIA MU\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM June 1, 2004\nShare Share ƆWƐN-ABAN—NEA ADESUA NSƐM WOM June 1, 2004\nƆWƐN-ABAN—NEA ADESUA NSƐM WOM June 1, 2004


Nya Honhom Fam Aduan a Yehowa De Ma Yɛn no Nyinaa So Mfaso—Ɔkwan Bɛn So? | Adesua\n“Me Yehowa, mene wo Nyankopɔn, nea ɔkyerɛ wo ade a eye ma wo.”—YES. 48:17.\nNNWOM: 117, 114\nDɛn na ebetumi ama yɛahwere honhom fam nnuan no bi?\nNyansahyɛ ahorow bɛn na ebetumi aboa yɛn ama yɛanya Bible mu nsɛm nyinaa so mfaso?\nSɛ yɛkenkan nsɛm a wɔkyerɛw ma mmofra ne wɔn a wɔnyɛ Yehowa Adansefo a, ɛboa yɛn sɛn?\n1, 2. (a) Yehowa Adansefo bu Bible sɛn? (b) Bible no fã bɛn na w’ani gye ho paa?\nYEHOWA ADANSEFO ani gye Bible ho paa. Ɛma yɛn akwankyerɛ pa, na ɛma yenya awerɛkyekye ne anidaso. (Rom. 15:4) Yemmu Bible sɛ nnipa asɛm, na mmom “sɛ Onyankopɔn asɛm, sɛnea ɛte ankasa.”—1 Tes. 2:13.\n2 Ɛyɛ ampa, yɛn mu biara wɔ Bible no fã a n’ani gye ho paa. Ebinom ani gye Nsɛmpa no ho, efisɛ emu na Yesu ma yehu Yehowa su yiye. (Yoh. 14:9) Afoforo nso pɛ Bible no afã a ɛyɛ nkɔmhyɛ te sɛ Adiyisɛm nhoma no, efisɛ Adiyisɛm nhoma no ma yehu “nneɛma a etwa sɛ ɛba ntɛm.” (Adi. 1:1) Yɛn mu hena na Nnwom nhoma no nkyekyee ne werɛ da, na yɛn mu hena na onnyaa asuade bi mfii Mmebusɛm nhoma no mu pɛn? Momma yɛnka, Bible yɛ nhoma a eye ma obi biara.\n3, 4. (a) Yebu yɛn nhoma ahorow no sɛn? (b) Nhoma ahorow bɛn na wɔyɛ ma nnipakuw pɔtee bi?\n3 Esiane sɛ yɛn ani gye Bible ho nti, Bible ho nhoma a yɛn nsa ka no nso, yɛn ani gye ho. Yɛn ani gye nhoma, nhomawa, nsɛmma nhoma, ne nhoma foforo a Yehowa de ma yɛn no ho. Yenim sɛ honhom fam aduan a Yehowa de ma yɛn no boa yɛn ma yɛn ani da hɔ wɔ Onyankopɔn som mu, ɛma yedidi yiye, na ‘yɛyɛ den wɔ gyidi mu.’—Tito 2:2.\n4 Nhoma a wɔyɛ ma Yehowa Adansefo akyi no, yɛn nsa ka Bible ho nhoma bi a wɔyɛ ma nnipakuw pɔtee bi. Wɔhyɛ da kyerɛw nsɛm no bi de boa mmofra, na wɔkyerɛw bi nso de boa wɔn awofo. Nhoma dodow no ara a wotintim ne nsɛm a ɛwɔ yɛn wɛbsaet no, wɔhyɛ da kyerɛw no sɛnea ɛbɛboa wɔn a wɔnyɛ Adansefo nso. Honhom fam aduan pii a yɛn nsa ka no kae yɛn sɛ, ɛbɔ a Yehowa ahyɛ sɛ ‘ɔbɛtow aman nyinaa pon’ no, wadi so.—Yes. 25:6.\n5. Dɛn na yebetumi anya awerɛhyem sɛ Yehowa ani sɔ?\n5 Yɛn mu bebree yam a anka yenya bere pii kenkan Bible ne Bible ho nhoma a yɛn nsa ka no. Yebetumi anya awerɛhyem sɛ Yehowa ani sɔ sɛ yɛtɔ ‘bere a yebenya biara’ de kenkan Bible na yɛde sua ade. (Efe. 5:15, 16) Nokwasɛm ne sɛ, ɛnyɛ bere nyinaa na yebetumi adi honhom fam aduan a yɛn nsa ka no nyinaa pɛpɛɛpɛ. Nanso asiane bi wɔ hɔ a ɛsɛ sɛ yɛhwɛ yɛn ho yiye wɔ ho. Ɛyɛ asiane bɛn?\n6. Honhom fam aduan a Yehowa de ma yɛn no, dɛn na ebetumi ama yɛahwere emu bi?\n6 Anhwɛ a, yebetumi anya adwene sɛ honhom fam aduan bi remmoa yɛn. Adwene a ɛte saa betumi ama yɛahwere mfaso a ɛwɔ so. Sɛ ɛba sɛ nsɛm a Bible no fã bi ka mfa yɛn ho a, dɛn na yɛbɛyɛ? Anaa nsɛm a ɛwɔ Bible ho nhoma bi mu no, ɛnyɛ yɛn titiriw nti na wɔkyerɛwee nso ɛ? So yɛbɛkenkan nsɛm a ɛte saa biarabiara anaa yɛrenkenkan koraa? Sɛ yɛyɛ saa a, nsɛm bi a ɛso wɔ mfaso paa no, yebetumi ahwere. Dɛn na yɛbɛyɛ na asɛm a ɛte saa anto yɛn? Ɛnsɛ sɛ yɛtoto honhom fam aduan a yɛn nsa ka no biara ase. Adɛn ntia? Efisɛ ne nyinaa fi Onyankopɔn hɔ. Onyankopɔn nam odiyifo Yesaia so kae sɛ: “Me Yehowa, mene wo Nyankopɔn, nea ɔkyerɛ wo ade a eye ma wo.” (Yes. 48:17) Momma yensusuw nyansahyɛ mmiɛnsa bi ho. Ɛbɛboa yɛn ama Bible no afã nyinaa ne honhom fam aduan a yɛn nsa ka biara no, yɛanya so mfaso.\nNEA ƐBƐBOA WO MA WOANYA BIBLE AKENKAN SO MFASO\n7. Adɛn nti na ɛnsɛ sɛ yɛka sɛ Bible no fã bi a yɛrekenkan mfa yɛn ho?\n7 Nka sɛ nea merekenkan yi mfa me ho. Bible ka no pefee sɛ: “Kyerɛwnsɛm no nyinaa fi Onyankopɔn honhom mu, na eye.” (2 Tim. 3:16) Ɛwom, Bible no afã bi wɔ hɔ a mfiase no wɔkyerɛw maa ankorankoro anaa nnipakuw bi. Ɛno nti na ɛsɛ sɛ yɛde adwempa kenkan Kyerɛwnsɛm no. Onua bi kae sɛ: “Sɛ merekenkan Bible a, mema ɛtena m’adwene mu sɛ metumi anya asuade bi afi mu.” Ɔde kaa ho sɛ: “Wei ma minya ntease bi a anka ɛbɛyɛ den sɛ menya no ntɛm.” Sɛ yɛrebɛkenkan Onyankopɔn Asɛm a, ɛyɛ papa sɛ yɛbɔ mpae hwehwɛ adwempa ne nyansa. Sɛ yɛyɛ saa a, yebenya ntease a Yehowa pɛ sɛ yɛn nsa ka no.—Esra 7:10; kenkan Yakobo 1:5.\nWorenya Bible akenkan so mfaso paa? (Hwɛ nkyekyɛm 7)\n8, 9. (a) Sɛ yɛrekenkan Bible a, nsɛm bɛn na ɛsɛ sɛ yebisa yɛn ho? (b) Nea wɔhwehwɛ sɛ Kristofo mpanyimfo yɛ no, dɛn na ɛma yehu fa Yehowa ho?\n8 Bisa nsɛm. Sɛ worekenkan Bible na wudu baabi a, twɛn kakra na bisa wo ho nsɛm a edidi so yi: ‘Dɛn na saa asɛm yi ma mihu fa Yehowa ho? Mɛyɛ dɛn de saa asɛm yi abɔ me bra? Mɛyɛ dɛn de aboa afoforo?’ Sɛ yesusuw nsɛmmisa a ɛte saa ho a, sɛnea ɛte biara, yebenya Bible akenkan so mfaso pii. Nhwɛso bi ni. Wo de, susuw Kyerɛwnsɛm mu ahwehwɛde a ɛma mmarima bi fata sɛ Kristofo asafo mu mpanyimfo no ho hwɛ. (Kenkan 1 Timoteo 3:2-7.) Esiane sɛ yɛn mu dodow no ara nyɛ asafo mu mpanyimfo nti, anhwɛ a yɛbɛka sɛ asɛm no mfa yɛn ho papa. Nanso sɛ yesusuw nsɛmmisa a edidi so yi ho kakra a, yebehu sɛ yɛn nyinaa betumi anya saa ahwehwɛde no so mfaso wɔ akwan pii so.\n9 Dɛn na saa asɛm yi ma mihu fa Yehowa ho? Yehowa ama yɛahu suban a ɛsɛ sɛ asafo mu mpanyimfo da no adi. Wei kyerɛ sɛ ɔpɛ sɛ nnipa a wɔbɛpaw wɔn sɛ asafo mu mpanyimfo no yɛ wɔn a asɛm nni wɔn ho. Yehowa hwɛ kwan sɛ asafo mu mpanyimfo bɛyɛ nhwɛso pa. Yehowa ‘de n’ankasa Ba mogya na ɛtɔɔ’ asafo no, enti sɛnea mpanyimfo no ne asafo no mufo bɛtena no, wobebu ho akontaa. (Aso. 20:28) Yehowa pɛ sɛ, sɛ asafo mu mpanyimfo rehwɛ yɛn so a, yɛn bo tɔ yɛn yam. (Yes. 32:1, 2) Kyerɛwnsɛm mu ahwehwɛde a Yehowa pɛ sɛ asafo mu mpanyimfo de bɔ wɔn bra no ma yehu sɛ odwen yɛn ho paa.\n10, 11. (a) Sɛ yɛkenkan nea wɔhwehwɛ fi asafo mu mpanyimfo hɔ a, yɛbɛyɛ dɛn de saa asɛm no abɔ yɛn bra? (b) Yɛbɛyɛ dɛn de saa asɛm no aboa afoforo?\n10 Mɛyɛ dɛn de saa asɛm yi abɔ me bra? Ɛwom ara a, ɛsɛ sɛ asafo mu panyin hwehwɛ ne mu hwɛ sɛ ɔredi ahwehwɛde no so anaa? Ɛsɛ sɛ ɔyɛ saa de hwehwɛ baabi a ehia sɛ ɔyere ne ho. Sɛ onuabarima bi “pɛ sɛ ɔbɛyɛ ahwɛfo adwuma” a, ehia sɛ osusuw saa ahwehwɛde no ho yiye, na ɔyɛ nea obetumi biara du ho. (1 Tim. 3:1) Nokwasɛm ne sɛ, ahwehwɛde a wɔabobɔ din wɔ kyerɛwsɛm no mu no, Yehowa pɛ sɛ Kristoni biara sua biribi fi mu. Nea wɔaka wɔ hɔ no mu dodow no ara, Yehowa pɛ sɛ Kristofo nyinaa di so. Sɛ nhwɛso no, ɛsɛ sɛ yɛn nyinaa da ntease adi na yɛma yɛn adwene mu da hɔ. (Filip. 4:5; 1 Pet. 4:7) Sɛ asafo mu mpanyimfo yɛ “nhwɛso mma nguankuw no” a, yebetumi asua nneɛma pii afi wɔn hɔ na ‘yɛasuasua wɔn gyidi.’—1 Pet. 5:3; Heb. 13:7.\n11 Mɛyɛ dɛn de saa asɛm yi aboa afoforo? Yebetumi de nea wɔhwehwɛ fi asafo mu mpanyimfo hɔ no aboa wɔn a wɔkyerɛ asɛmpa no ho anigye anaa yɛn Bible asuafo. Ɛbɛma wɔahu nsonsonoe a ɛwɔ Yehowa Adansefo asafo no mu mpanyimfo ne Kristoman asɔfo ntam. Afei nso, bere a yɛrekenkan ahwehwɛde no, yebetumi akae adwumaden a mpanyimfo no reyɛ wɔ yɛn asafo mu. Sɛ yesusuw nea wɔyɛ no ho a, ɛma yenya ‘obu ma wɔn a wɔyɛ adwumaden wɔ yɛn mu’ no. (1 Tes. 5:12) Sɛ yɛda obu a emu dɔ adi kyerɛ ahwɛfo a wɔyɛ adwumaden yi a, yɛma wɔn ani gye paa.—Heb. 13:17.\n12, 13. (a) Nnwinnade a yɛwɔ no, nhwehwɛmu bɛn na yebetumi de ayɛ? (b) Sɛ yehu nea ɛmaa wɔkyerɛw asɛm bi a, ebetumi ama yɛanya asuade bi a anka ɛbɛyɛ den sɛ yebehu no ntɛm. Ma ɛho nhwɛso.\n12 Yɛ nhwehwɛmu. Nnwinnade a yɛwɔ no, yebetumi de ayɛ nsɛmmisa a edidi so yi ho nhwehwɛmu:\nHena na ɔkyerɛw Kyerɛwnsɛm no fã yi?\nƐhe na wɔkyerɛw no, na wɔkyerɛw no bere bɛn?\nBere a wɔkyerɛw saa Bible mu nhoma no, nsɛntitiriw bɛn na esisii?\nSɛ yehu nsɛm a ɛte saa a, ɛbɛboa yɛn ama yɛanya asuade a anka ɛbɛyɛ den sɛ yebehu no ntɛm.\n13 Yɛmfa Hesekiel 14:13, 14 sɛ nhwɛso. Ɛhɔ kenkan sɛ: “Sɛ asase bi anni nokware na ɛyɛ me bɔne a, mɛteɛ me nsa wɔ so na mabubu dua a wɔde paanoo nkuruwankuruwa sensɛn so no; mɛma ɔkɔm aba so na matwa onipa ne aboa biara afi so. Na sɛ Noa, Daniel, ne Hiob wɔ hɔ a, anka mmarima baasa yi trenee nti, wobegye wɔn kra, Awurade Tumfoɔ Yehowa asɛm ni.” Sɛ yɛyɛ nhwehwɛmu a, yebehu sɛ Hesekiel kyerɛw ne nhoma no fã yi bɛyɛ afe 612 A.Y.B. Saa bere no, na Noa ne Hiob awu dedaadaw, nanso na Onyankopɔn da so kae wɔn nokwaredi no. Daniel de, na ɔda so te ase. Nokwasɛm ne sɛ, bere a Yehowa kae sɛ Daniel yɛ ɔtreneeni te sɛ Noa ne Hiob no, ɛbɛyɛ sɛ na Daniel nnya nnii mfe 20 anaa na wadi mfe 20 ne kakra. Dɛn na yesua fi saa asɛm yi mu? Ɛne sɛ Yehowa hu n’asomfo a wodi nokware nyinaa, na n’ani wɔ wɔn so.—Dw. 148:12-14.\nNYA ASAFO NHOMA NYINAA SO MFASO\n14. Nhoma ne nsɛm a wɔkyerɛw ma mmofra no boa wɔn sɛn, na ɔkwan bɛn so na ebetumi aboa afoforo nso? (Hwɛ mfonini a ɛwɔ adesua yi mfiase no.)\n14 Sɛ yesua Onyankopɔn Asɛm no nyinaa a, yenya so mfaso. Saa ara na yebetumi anya honhom fam aduan a yɛn nsa ka no nyinaa so mfaso. Ma yensusuw nhwɛso kakra ho nhwɛ. Nhoma ne video a wɔyɛ ma mmofra. Nnansa yi, wɔyɛ nhoma ne video pii ma mmofra.  Emu bi wɔ hɔ a, wɔyɛ no sɛnea ɛbɛboa mmofra ma wɔagyina atipɛnfo nhyɛso ano wɔ sukuu. Ebi nso wɔ hɔ a, ɔhaw ne nsɛnnennen a mmabun hyia no, ɛboa wɔn ma wogyina ano. Sɛ yɛn nyinaa kenkan nsɛm a ɛte saa a, mfaso bɛn na yebenya? Yɛkenkan a, ɛma yehu ɔhaw a yɛn mmofra no refa mu. Afei nso, ɛma yetumi boa wɔn, na yɛhyɛ wɔn nkuran.\n15. Nsɛm anaa nhoma a wɔkyerɛw ma mmofra no, adɛn nti na ɛsɛ sɛ Kristofo a wɔn ani afi nso ani gye ho?\n15 Ɛnyɛ mmofra nkutoo na wohyia ɔhaw a wɔka ho asɛm wɔ nhoma a wɔkyerɛw ma wɔn no mu. Ɛsɛ sɛ yɛn nyinaa kyerɛkyerɛ yɛn gyidi mu, hyɛ yɛn ho so, ko tia atipɛnfo nkɛntɛnso bɔne na yɛtwe yɛn ho fi fekubɔne ne anigyede a ɛmfata ho. Enti wohwɛ a, ɛsɛ sɛ Kristofo a wɔn ani afi nya adwene sɛ, ɛyɛ animtiaabu sɛ wɔbɛkenkan nhoma ne nsɛm a wɔakyerɛw ama mmofra? Dabida! Ɛwom sɛ wɔkyerɛw nhoma ne nsɛm no sɛnea mmofra ani begye ho de, nanso nsɛm a ɛwom no gyina Kyerɛwnsɛm mu nnyinasosɛm a ɛboa mpanyin ne mmofra nyinaa so. Enti yɛn nyinaa betumi anya honhom fam aduan a ɛte saa so mfaso.\n16. Dɛn bio na yɛn nhoma ahorow no boa mmofra ma wɔyɛ?\n16 Yɛn nhoma ahorow no boa mmofra ma wogyina ɔhaw a wohyia ano. Ɛsan boa wɔn ma wɔn gyidi yɛ den, na wɔbɛn Yehowa. (Kenkan Ɔsɛnkafo 12:1, 13.) Ebetumi aboa Kristofo a wɔn ani afi nso. Sɛ nhwɛso no, asɛm bi puei wɔ April 2009 Nyan! Borɔfo de no mu. Asɛm no ni: “Mmofra Bisa Sɛ . . . Mɛyɛ Dɛn Ama Me Bible Akenkan Ayɛ Anigye?” Nyansahyɛ pii wɔ saa asɛm no mu, na adaka bi wɔ mu a yebetumi atwa ahyɛ yɛn Bible mu na yɛahwɛ so de ayɛ yɛn Bible akenkan. Wɔn a wɔn ani afi nso anya saa asɛm no so mfaso anaa? Ɔbaa warefo bi a wadi mfe 24 a ɔwɔ mma kae sɛ: “Bere biara a mefi Bible akenkan ase no, na agye agu. Nyansahyɛ a ɛwɔ saa asɛm no mu no, misusuw ho yiye, na mede yɛɛ adwuma. Krataa a wɔkae sɛ wubetumi atwa ahyɛ wo Bible mu no reboa me paa. Seesei me ho pere me sɛ bere bɛso ma makenkan me Bible. Mahu sɛ Bible mu nhoma ahorow no mu nsɛm hyia, na ɛte sɛ nwentama a ɛyɛ fɛ. M’ani nnyee Bible akenkan ho sei da!”\n17, 18. Yɛbɛyɛ dɛn anya nhoma anaa nsɛm a wɔkyerɛw ma ɔmanfo no so mfaso? Ma ɛho nhwɛso.\n17 Nhoma a wɔkyerɛw ma ɔmanfo. Efi afe 2008 no, yɛn nsa aka Ɔwɛn-Aban a adesua nsɛm wom. Yehowa Adansefo titiriw na wɔkyerɛw ɛno ma wɔn. Na yɛn nsɛmma nhoma a wɔkyerɛw ma ɔmanfo no nso ɛ? Yɛkenkan a, yebetumi anya so mfaso anaa? Momma yɛnhwɛ asɛm bi. Fa no sɛ, da bi, ansa na wɔrebɛma baguam kasa no, wuhui sɛ obi a wotoo nsa frɛɛ no aba Ahenni Asa so. Sɛnea ɛte biara no, w’ani begye. Bere a ɔkasafo no rema ne kasa no nyinaa, ebetumi aba sɛ na woredwinnwen wo hɔho no ho. Wubedwen sɛnea ɔte nka wɔ kasa no ho, na saa ara na wubedwen sɛnea ebetumi aka n’abrabɔ nso ho. Esiane sɛ woresusuw saa nsɛm yi ho nti, ɔkasa no bɛka wo koma, na wubenya ho anigye kɛse.\n18 Sɛ yɛkenkan nhoma anaa nsɛm a wɔakyerɛw ama ɔmanfo a, yebenya anigye a ɛte saa. Nhwɛso bi ni. Ɔwɛn-Aban a yɛde ma ɔmanfo no kyerɛkyerɛ Bible mu wɔ ɔkwan bi so a ɛbɛma akenkanfo a wɔnyɛ Adansefo no ate ase. Saa ara na nsɛm pii a yɛde gu jw.org no nso te. Nsɛm a ɛte saa no bi wɔ “Bible Nsɛmmisa Ho Mmuae” ne “Nsɛm a Nkurɔfo Taa Bisa” afã hɔ. Sɛ yɛkenkan saa nsɛm yi a, ɛbɛma nokware no ho anisɔ a yɛwɔ ayɛ kɛse. Afei nso, sɛ yɛreyɛ asɛnka adwuma a, yebetumi asua akwan foforo a yɛbɛfa so akyerɛkyerɛ yɛn gyidi mu. Nyan! nso, gyidi a yɛwɔ sɛ nokware Nyankopɔn wɔ hɔ no, ɛhyɛ mu den bere nyinaa. Ɛsan boa yɛn ma yehu sɛnea yɛbɛkyerɛkyerɛ yɛn gyidi mu.—Kenkan 1 Petro 3:15.\n19. Dɛn na yebetumi ayɛ de akyerɛ sɛ yɛn ani sɔ honhom fam aduan a Yehowa de ma yɛn no?\n19 Ampa, Yehowa ama yɛn honhom fam aduan pii a ɛbɛma yɛn nsa aka yɛn “honhom mu ahiade.” (Mat. 5:3) Momma yɛnkɔ so nni honhom fam aduan a yɛn nsa ka no nyinaa. Sɛ yɛyɛ saa a, yɛbɛma Yehowa ahu sɛ yɛn ani sɔ ne nkyerɛkyerɛ no, na yebenya so mfaso pii.—Yes. 48:17.\n^  (nkyekyɛm 14) Honhom fam aduan a ɛte saa no bi ne Questions Young People Ask—Answers That Work, Po 1 ne 2. Ebi nso ne “Mmofra Bisa Sɛ” a seesei ɛba Intanɛt so nkutoo no.


Nnwom 72 | Intanɛt So Bible| Wiase Foforɔ Nkyerɛaseɛ\nOnyankopɔn hene de asomdwoe bɛba\n“Ɔtreneeni bɛyɛ frɔmfrɔm” (7)\nObedi nnipa so fi po ano akosi po ano (8)\nObegye wɔn afi atirimɔdensɛm mu (14)\nNnɔbae bebu so wɔ asaase so (16)\nAyeyi nka Onyankopɔn din daa (19)\nƐfa Solomon ho. 72 O Onyankopɔn, fa w’atemmusɛm ma ɔhene,Na fa wo trenee ma ɔhene ba.+ 2 Ma ɔmfa trenee nni wo nkurɔfo asɛm mma wɔn,Na ɔmfa atɛntrenee nni mma mmɔborɔwafo a wɔsom wo.+ 3 Ma mmepɔw mfa asomdwoe mmrɛ ɔman no,Na nkoko mfa trenee mmra. 4 Ma onni mmoa* ɔman no mu mmɔborɔwafo;Ma ontwitwa nnye ohiani mma,Na ommubu osisifo pasaa.+ 5 Owia da so wɔ hɔ yi, wobesuro wo,Na ɔsram wɔ hɔ yi,Wobesuro wo wɔ awo ntoatoaso nyinaa mu.+ 6 Ɔbɛyɛ sɛ osu a ɛtɔ gu sare a wɔatwa so so,Ɔbɛyɛ sɛ obosu a ɛfɔw asaase.+ 7 Ne bere so no, ɔtreneeni bɛyɛ frɔmfrɔm,*+Na asomdwoe pii bɛba+ akosi sɛ ɔsram befi hɔ. 8 Obedi nnipa so* fi po so akɔ po so,Na wadi ade afi Asubɔnten no* ano akosi asaase ano.+ 9 Nnipa a wɔtete sare so bɛkotow n’anim,Na n’atamfo bɛtaforo mfuturu.+ 10 Tarsis ne nsupɔw so ahemfo de tow bɛba.+ Saba ne Seba ahemfo nso de akyɛde bɛba.+ 11 Ahemfo nyinaa bɛba abɛkotow n’anim,Na amanaman nyinaa bɛsom no. 12 Obegye ohiani a osu frɛ no,Ne mmɔborɔwa ne nea onni boafo nso. 13 Ɔbrɛfo ne ohiani asɛm bɛyɛ no mmɔbɔ,Na obegye ahiafo* nkwa. 14 Obegye wɔn* afi nhyɛso ne atirimɔdensɛm mu,Na wɔn mogya bo bɛyɛ den wɔ n’ani so. 15 Ma ɔntena nkwa mu na wɔmmrɛ no Saba sika kɔkɔɔ.+ Ma wɔmmɔ mpae mma no daa,Na wonhyira no daa nyinaa. 16 Aduan* bebu so wɔ asaase no so;+Ebebu so akodu mmepɔw atifi, Ɔhene no nnuaba bɛyɛ kama sɛ Lebanon de,+Na nnipa bɛyɛ frɔmm wɔ kurow no mu te sɛ asaase so afifide.+ 17 Ma ne din ntena hɔ afebɔɔ;+Owia da so wɔ hɔ yi, ma ne din nyɛ kɛse. Ma nkurɔfo mfa no so nnya nhyira,+Na aman nyinaa mfrɛ no anigye. 18 Ayeyi nka Yehowa Nyankopɔn a ɔyɛ Israel Nyankopɔn no;+Ne nkutoo na ɔyɛ anwonwade.+ 19 Ayeyi nka ne din kɛse no daa;+N’anuonyam nkata asaase nyinaa so.+ Amen ne Amen. 20 Yese ba+ Dawid mpaebɔ no nyinaa aba awiei.\n^ Nt., “Ma ommu atɛn mma.”\n^ Nt., “bɛfefɛw.”\n^ Anaa “Obenya ɔmanfo.”\n^ Anaa “ahiafo kra.”\n^ Anaa “Obegye wɔn kra.”


AK/Prabhupada 0090 - Systematic Management - Otherwise how ISKCON will be Done - Vanipedia\nAK/Prabhupada 0090 - Systematic Management - Otherwise how ISKCON will be Done\nPrabhupāda: Obiara dɔm Kṛṣṇa abusua de nanso, ɛsɛ sɛ yehu dwuma a akorɛankorɛ biara redi ama Kṛṣṇa. Ɛte sɛ nea obiara yɛ kurow ana ɔman ba no. Adɛn nti na wɔde dibia kɛse ma onipa bi?\nPrabhupāda: Adɛn? Efisɛ w'ahu ne nnwuma pa.\nPrabhupāda: Enti ɛsɛsɛ obiara som. Ennye sɛ wobɛka se "me ka Kṛṣṇa abusua ho nanso wonnyɛ biribiara mma Kṛṣṇa, eyi nnyɛ ade pa...\nPrabhupāda: Ennye. Eyi kyerɛ sɛ...ɛnkyɛ ne werɛ bɛsan afi Kṛṣṇa. Bio, ne werɛ befi.\nSudāmā: Nokware, ade biako a ɛka ho bio ɛyɛ duru yie. Nipa a ɛwɔ aha yi, esiane sɛ wɔdom Kṛṣṇa abusua no nti, esiane sɛ wɔn werɛ afi no nti, yɛde yɛn ho abɔ wɔn ho ama yɛn nso yɛn werɛ afi.\nPrabhupāda: Yiw. Awerɛfi yɛ māyā.\nPrabhupāda:Māyā nnyɛ hwee. Ɛyɛ awerɛfi. Ɛno ara nen. Enni nyinaso biara. Awerɛfi, enni nyinaso. Nanso ɛwɔ hɔ yi de, ɛhaw adwene.\nSudāmā: Asuafo yi bisa me sɛ bere bi wɔ hɔ wɔnmu bi nni anigye. So, ɛsɛ sɛ wɔkɔso som Kṛṣṇa bere a w'ani nnye ana? Meka kyerɛ wɔn sɛ awerɛhow mu mpo...\nPrabhupāda: Nanso ɛsɛ sɛ wode w'abrabɔ yɛ nfantoho dema wɔn. Sɛ wɔanhu sɛ w'ani gye a ɛbɛyɛ dɛn na wɔadi w'akyi? Nhwɛso ye. Adɛn nti na wote baabi foforo?\nSudāmā: Mmom me...\nPrabhupāda: ..bere a etwa to a meyaree, na menho nfa me koraa, enti mefii ha Ɛno nkyerɛ sɛ m'afi kuw yi mu Mekɔɔ India man mu kɔhomee. Ɛna, mebaa, London man mu. Ɛnsɛe hwee. Enti ɔyare bɛba nanso ɛnsɛ sɛ yefi kuw no mu. Sɛ meho nfa me wɔ ha a, mɛkɔ...Mewɔ nkorabata bebree. Wonfi wiase yi mu sɛ wokɔsa wo ho yare wɔ baabi Ɛsɛ sɛ wotena wiase yi mu. Dɛn nti na ɛsɛ sɛ wofi kuw yi mu? ...Śrī Narottama dāsa Ṭhākura.Ɛsɛ sɛ yɛne ausafo tena ase. Dɛn nti na megyaa m'abusua? Esiane sɛ wɔnnyɛ asuafo. Enti mebae Annyɛ saa a, me nkokora bere yi mu, anka meho bɛto me. Daabi, Ɛnsɛ sɛ yɛfa nipa a wɔnnyɛ asuafo yɔnko, sɛ wɔyɛ abusuafo ana obiara Ɛte sɛ Mahārāja Vibhīṣaṇa. Esiane sɛ ne nua nnyɛ osuani nti, ofii ne nkyɛn. Ogyaa ne hɔ. Ɔbaa Rāmacandra hɔ. Vibhīṣaṇa. Wonim saa asɛm no?\nHṛdayānanda: Enti Prabhupāda, wɔaka se sannyāsī biara ɛsɛ sɛ ne nko tena, so eyi kyerɛ sɛ ɛsɛ sɛ ɔne asuafo nkutoo na ɛtena ana?\nPrabhupāda: Hena....! Hefa na w'aka se ɛsɛ sɛ sannyāsī nkutoo tena?\nHṛdayānanda: Mekyerɛ sɛ, bere bi wɔho a yɛkenkan wɔ wo nhoma no bi mu.\nHṛdayānanda: Yɛkenka wo wo nhoma no bi mu. So eyi kyerɛ sɛ asuafo nkutoo ana?\nPrabhupāda: Eye sɛ sannyāsī nkutoo bɛtena. Nanso sannyāsī n'adwuma titiriw ne sɛ ɔbɛka nsɛmpa no.\nSudāmā: Eyi ne ade a mepɛ sɛ meyɛ no biribiara.\nSudāmā: Mempɛ sɛ megyae nsɛmpa no ka ara da.\nPrabhupāda: Nsɛmpa, ɛnnyɛ ade a wɔbɔ tirim yɛ Ɛsɛ sɛ wogyina nkyerɛkyerɛ a wo sɔfo akyerɛ wo no so na wo nso wo ka nsɛm pa no Ɛnsɛsɛ wobɔ wo tirim. Eyi ho hia Ɛsɛ sɛ ɔhwɛfo bi wɔ hɔ. Yehyɛ tumi bi ase. Yasya prasādād bhagavat.. Dɛn nti na wɔka saa? Babiara, adwuma mu, otumfo bi wɔ hɔ Enti ɛsɛ sɛ wosɔ n'ani. Eyi yɛ ɔsom Adwuma mu, ɔpanyin bi wɔ hɔ. Sɛ wo kwati no na woyɛ nea wopɛ a, "Yiw, mɛyɛ nea mepɛ," Sɛ w'ansɔ n'ani a, so wogyedi sɛ eyi yɛ ɔsom pa? Saa ara na, babiara, ɔpanyin wɔ hɔ. Enti ɛsɛ sɛ yɛsom. Ɛyɛ nnidiso. Sɛ obiara bɔ ne tirim bɔ ne bra a, basabasa yɛ besi.\nSudāmā: Yiw, ɛyɛ nokware.\nPrabhupāda: Yiw. Sesei yɛn som yi yɛwɔ nkorabata wo ewiase afanan nyinaa. Yɛwo susum fam ɛne ɔhonam fam Eyi nnyɛ honam fam, ɛyɛ sunsum fam, ɛkyerɛ sɛ yebu kuw no nnidiso nnidiso annyɛ saa a, ɔkwan bɛn so na yebebu kuw yi? Ɛte sɛ Gauraundara atɔn efie yi na yenhu baabi a ɔde sika no afa. Eyi ani hwɛ he? W'ammisa obiara. Ɔtɔn fie no, sika no wɔ he, yennhu.\nRetrieved from "https://www.vanipedia.org/w/index.php?title=AK/Prabhupada_0090_-_Systematic_Management_-_Otherwise_how_ISKCON_will_be_Done&oldid=408963"\nAK-Quotes - Morning Walks\nThis page was last modified on 20 October 2018, at 15:57.


Asomafo Nnwuma 17 | Intanɛt So Bible| Wiase Foforɔ Nkyerɛaseɛ\nAsomafo Nnwuma 17:1-34\nPaul ne Silas kɔɔ Tesalonika (1-9)\nPaul ne Silas kɔɔ Beroia (10-15)\nPaul kɔɔ Atene (16-22a)\nƆkasa a Paul mae wɔ Areopago (22b-34)\n17 Afei wɔkɔfaa Amfipoli ne Apolonia, na wɔbaa Tesalonika;+ ɛhɔ na na Yudafo hyiadan wɔ. 2 Na sɛnea na Paul taa yɛ no,+ ɔkɔɔ wɔn nkyɛn wɔ hɔ, na ɔde homeda abiɛsa ne wɔn susuw Kyerɛwnsɛm no mu nsɛm ho,+ 3 na ɔkyerɛkyerɛɛ mu de adanse ahorow kyerɛe sɛ na ehia sɛ Kristo no hu amane+ na ɔsɔre fi awufo mu.+ Ɔkae sɛ: “Yesu a mereka ne ho asɛm akyerɛ mo yi, ɔno ne Kristo no.” 4 Ɛno nti, wɔn mu binom bɛyɛɛ gyidifo, na wɔde wɔn ho bataa Paul ne Silas ho.+ Na Greecefo dɔm kɛse bi a wɔsom Onyankopɔn, ne mmea atitiriw bi a wɔdɔɔso pii nso yɛɛ saa ara. 5 Na ahoɔyaw nti,+ Yudafo no boaboaa mmarima bi ano, nsɛmmɔnedifo a wɔnenam gua so kwa. Na wɔkaa wɔn ho boom yɛɛ basabasa, na wɔmaa kurow no mu yɛɛ bagyabagya. Wɔbɔ wuraa Yason fi kɔhwɛe sɛ wobenya Paul ne Silas, sɛnea ɛbɛyɛ a wɔde wɔn bɛbrɛ basabasayɛfo no. 6 Bere a wɔanhu wɔn no, wɔtwee Yason ne anuanom binom kɔmaa kurow no mu atumfo, na wɔteɛteɛɛm sɛ: “Mmarima a wɔadan wiase abutuw* no aba ha nso,+ 7 na Yason agye wɔn aba ne fi. Saa mmarima yi nyinaa sɔre tia Kaesare ahyɛde,* na wɔka sɛ ɔhene foforo bi wɔ hɔ a ɔne Yesu.”+ 8 Bere a nnipadɔm no ne kurow no mu atumfo tee eyinom no, wɔn koma tui. 9 Na wɔmaa Yason ne wɔn a aka no tuaa biribi de dii agyinam, ɛnna wogyaa wɔn ma wɔkɔe. 10 Anadwo no ara, anuanom no maa Paul ne Silas kɔɔ Beroia. Bere a woduu hɔ no, wɔkɔɔ Yudafo hyiadan mu. 11 Ná eyinom wɔ adwempa sen wɔn a wɔwɔ Tesalonika no, efisɛ wɔde wɔn adwene nyinaa gyee asɛm no, na da biara, na wɔhwehwɛ Kyerɛwnsɛm no mu yiye hwɛ sɛ nsɛm no te saa anaa. 12 Enti wɔn mu pii bɛyɛɛ gyidifo, na Greecefo mmea ne mmarima atitiriw pii nso yɛɛ saa ara. 13 Na Yudafo a wofi Tesalonika no tee sɛ Paul reka Onyankopɔn asɛm wɔ Beroia nso, enti wɔbaa hɔ betutu guu ɔmanfo no asom ma wɔyɛɛ basabasa.+ 14 Ntɛm ara na anuanom no gyaa Paul kwan ma ɔkɔɔ mpoano.+ Silas ne Timoteo de, wɔkɔɔ so tenaa hɔ. 15 Nanso, wɔn a wokogyaa Paul kwan no de no kɔe ara koduu Atene. Na Paul ka kyerɛɛ wɔn sɛ wɔnka nkyerɛ Silas ne Timoteo+ sɛ wɔmmra ne nkyɛn ntɛm. Ɛno akyi no, wɔsan kɔe. 16 Bere a na Paul retwɛn Silas ne Timoteo wɔ Atene no, ohui sɛ ahoni ahyɛ kurow no ma, na ɛyɛɛ no* ahometew. 17 Enti ɔne Yudafo ne nnipa a aka a wɔsom Onyankopɔn no susuw nsɛm ho wɔ hyiadan no mu. Na da biara, na ɔne wɔn a wɔba gua so no nso susuw nsɛm ho. 18 Nanso Epikurofo ne Stoafo nyansapɛfo bi fii ase ne no gyee akyinnye. Ebinom kae sɛ: “Dɛn koraa na kasatenten wura yi pɛ sɛ ɔkyerɛ?” Ɛnna ebinom nso kae sɛ: “Gyama ɔyɛ obi a ɔka anyame foforo ho asɛm.” Nea enti a wɔkaa saa ne sɛ, na Paul reka Yesu ne owusɔre ho asɛmpa no.+ 19 Enti wɔfaa no de no kɔɔ Areopago, na wɔkae sɛ: “Nkyerɛkyerɛ foforo a woreka ho asɛm no, kyerɛkyerɛ mu kyerɛ yɛn. 20 Efisɛ woreka nsɛm bi a ɛyɛ foforo koraa wɔ yɛn asom. Enti yɛpɛ sɛ yehu nea nsɛm yi kyerɛ.” 21 Nea ɛwom ne sɛ, Atenefo ne ahɔho a wɔabɛtena hɔ nyinaa, sɛ wonni hwee yɛ a, nea wɔyɛ ara ne sɛ wɔka nsɛm foforo anaa wotie nsɛm foforo. 22 Ɛnna Paul sɔre gyinaa Areopago+ no mfinimfini, na ɔkae sɛ: “Atene mmarima, mahu sɛ ade nyinaa mu, ayɛ sɛ mopɛ nyamesom* sen afoforo.+ 23 Efisɛ bere bi a meretwam a metɔɔ me bo ase hwɛɛ nneɛma a mosom no, mihuu afɔremuka bi mpo a wɔakyerɛw ho sɛ ‘Onyame a Yennim No No Dea.’ Enti nea mosom no a munnim no no, ɔno ara na mereka ne ho asɛm akyerɛ mo yi. 24 Onyankopɔn a ɔyɛɛ wiase ne nea ɛwɔ mu nyinaa no, ɔno ne ɔsoro ne asaase Wura.+ Enti ɔnte asɔredan a nnipa de wɔn nsa asi mu.+ 25 Onhia nso sɛ nnipa de wɔn nsa som no, efisɛ biribiara nhia no.+ Nea enti a ɛte saa ne sɛ, ɔno na ɔma nnipa nyinaa nkwa ne ahome+ ne nneɛma nyinaa. 26 Na ɔmaa aman nyinaa mu nnipa fii onipa baako mu+ sɛ wɔntena asaase nyinaa so.+ Na ɔhyɛɛ mmere too hɔ, ɛnna ɔde ahye nso totoo baabi a nnipa bɛtena,+ 27 sɛnea ɛbɛyɛ a wɔbɛhwehwɛ Onyankopɔn, na wɔapɛ n’akyi kwan denneennen akosi sɛ wobehu no,+ nanso nokwasɛm ne sɛ ɔne yɛn mu biara ntam nware. 28 Na ɛnam no so na yɛwɔ nkwa, na yɛkeka yɛn ho, na yɛwɔ hɔ. Mo ara mo nkurɔfo a wɔkyerɛw anwensɛm no, ebinom mpo aka sɛ, ‘Yɛn nso, yɛyɛ ne mma.’ 29 “Enti esiane sɛ yɛyɛ Onyankopɔn mma+ nti, ɛnsɛ sɛ yenya adwene sɛ, Tweaduampɔn no te sɛ sika kɔkɔɔ anaa dwetɛ anaa ɔbo, anaa adwini bi a onipa adi anaa biribi a onipa abɔ ne tirim ayɛ.+ 30 Ampa, Onyankopɔn buu n’ani guu mmere a na nnipa nnim hwee no so.+ Nanso afei de, ɔreka akyerɛ nnipa a ɛwɔ baabiara sɛ obiara nsakra n’adwene. 31 Efisɛ wayi da bi asi hɔ a wabɔ ne tirim sɛ, ɔnam ɔbarima bi a wayi no so bebu asaase atɛn+ wɔ trenee mu. Na wanyan saa ɔbarima no afi awufo mu de asi so dua akyerɛ nnipa nyinaa.”+ 32 Na bere a wɔtee owusɔre ho asɛm no, ebinom fii ase dii fɛw,+ na ebinom nso kae sɛ: “Yɛbɛsan atie wo bio wɔ asɛm yi ho.” 33 Enti Paul gyaw wɔn hɔ kɔe, 34 nanso mmarima bi de wɔn ho bɔɔ no, na wɔbɛyɛɛ gyidifo. Wɔn mu bi ne Dionisio a ɔyɛ Areopago bagua no temmufo, ne ɔbea bi a wɔfrɛ no Damari, ne afoforo bi.\n^ Anaa “wɔama basabasa aba wiase.”\n^ Nt., “ne honhom.”\n^ Anaa “musuro anyame no.”\nAsomafo Nnwuma 17


Nyamesom | Nea Bible Ka\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch Efik English Estonian Ewe Finnish French Georgian German Greek Hebrew Hiligaynon Hungarian Icelandic Igbo Iloko Indonesian Italian Japanese Kinyarwanda Kirghiz Kirundi Korean Lingala Lithuanian Macedonian Malagasy Maltese Norwegian Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Thai Tigrinya Tsonga Tswana Turkish Twi Ukrainian Vietnamese Xhosa Zulu\nAdɛn nti na asɔre bebree wɔ hɔ saa?\n“Moagyaa Onyankopɔn mmara mu, na mukura nnipa atetesɛm mu.”—Marko 7:8.\nOnipa biara wɔ atenka bi wɔ ne mu sɛ ɔbɛsom Onyankopɔn. (Mateo 5:3) Saa atenka no nti nnipa atetew asɔre bebree; ɛnyɛ sɛnea Onyankopɔn pɛ, na mmom egyina onipa adwene so.\nNá nyamesom kuw bi wɔ asomafo no bere so, na Bible ka wɔn ho asɛm sɛ: “Wɔwɔ Onyankopɔn ho nnamyɛ de, nanso ɛnyɛ nokware nimdeɛ mu; na esiane sɛ wonnim Onyankopɔn trenee na mmom wɔpɛ sɛ wɔde wɔn ankasa de si hɔ nti, wɔammrɛ wɔn ho ase anhyɛ Onyankopɔn trenee ase.” (Romafo 10:2, 3) Ɛnnɛ nso asɔre pii wɔ hɔ a “wɔkyerɛkyerɛ nnipa ahyɛde.”—Marko 7:7.\nEhia sɛ obiara kɔ asɔre?\n“Momma yensusuw yɛn ho yɛn ho ho, nkanyan yɛn ho yɛn ho nkɔ ɔdɔ ne nnwuma pa mu, na mommma yɛnnkwati sɛ yɛne yɛn ho behyiam.”—Hebrifo 10:24, 25.\nHebrifo 10:25 ka asɛm bi sɛ, “mommma yɛnnkwati sɛ yɛne yɛn ho behyiam.” Saa asɛm no kyerɛ sɛ Onyankopɔn pɛ sɛ nnipa a wɔwɔ ɔsom baako mu hyia mu som. Nanso saa nnipa a wɔabehyia no, wugye di sɛ ɛsono obiara ntease wɔ Onyankopɔn ho anaa ɛsono nea obiara kyerɛ sɛ Onyankopɔn hwehwɛ sɛ yɛyɛ? Dabi. Bible kyerɛ sɛ, wɔn a wɔsom Onyankopɔn sɛnea ɔpɛ no, ɛsɛ sɛ wɔn ‘nyinaa yɛ nokoro na wɔka bom denneennen, adwenkoro ne nsusuwii koro mu.’ (1 Korintofo 1:10) Wɔbɛhyehyɛ wɔn ayɛ wɔn asafo asafo na ‘wɔbɛdodɔ anuanom a wɔwɔ wiase nyinaa.’ (1 Petro 2:17; 1 Korintofo 11:16) Sɛ yɛbɛsɔ Onyankopɔn ani a, ehia sɛ yɛka bom de baakoyɛ som no.\nEnti yebetumi ahu asɔre a ɛyɛ nokware?\n“Sɛ mododɔ mo ho a, ɛno na ɛbɛma nnipa nyinaa ahu sɛ moyɛ m’asuafo ampa.”—Yohane 13:35.\nBible ka wɔn a wɔn asɔre yɛ nokware no ho asɛm sɛ: “Wɔn aba na mode behu wɔn. Wɔtetew bobe wɔ nsɔe so, anaasɛ wɔtete borɔdɔma wɔ ohwirom so?” (Mateo 7:16) Enhia sɛ wusua nnua ho ade ansa na woahu sɛ dua bi yɛ borɔdɔma anaasɛ ohwirom; enhia sɛ wunya nyamesom ho nimdeɛ bebree ansa na woahu sɛ asɔre bi yɛ nokware anaa ɛnyɛ nokware. Nneɛma bɛn na ɛbɛma yɛahu sɛ asɔre bi yɛ nokware?\nAsɔre a ɛyɛ nokware no nkyerɛkyerɛ nyinaa fi Onyankopɔn Asɛm Bible mu. (Yohane 4:24; 17:17) Ennyina nnipa nyansa so.\nAsɔre a ɛyɛ nokware no boa nnipa ma wohu Nyankopɔn, na ɛma wohu ne din, Yehowa no nso.—Yohane 17:3, 6.\nAsɔre a ɛyɛ nokware ma yenya anidaso wɔ Onyankopɔn Ahenni mu, ɛnyɛ wiase atumfoɔ.—Mateo 10:7; 24:14.\nAsɔre a ɛyɛ nokware kyerɛ yɛn sɛ yɛnnodɔ yɛn ho. (Yohane 13:35) Ɛkyerɛkyerɛ sɛ nnipa nyinaa som bo; ɛkyerɛkyerɛ sɛ yɛmfa yɛn bere ne yɛn ahode mmoa nkurɔfo; ɛkyerɛkyerɛ sɛ yɛntwe yɛn ho mfi akokoakoko a ɛwɔ wiase no ho.—Mika 4:1-4.\nAsɔre a ɛyɛ nokware deɛ, emufo de nea wɔka bɔ wɔn bra biribiara mu; wɔnkɔ asɔre kɛkɛ.—Romafo 2:21; 1 Yohane 3:18.\nYehowa Adansefo na wotintim nhoma yi; wɔbɔ wɔn ho mmɔden de wɔn kasa ne wɔn abrabɔ hyɛ Onyankopɔn anuonyam. Adɛn nti na wonkɔ Ahenni Asa bi so nkɔhwɛ sɛ nea yɛreka no wom ampa a?\nEnti Yehowa Adansefo Yɛ Kristofo?\nYɛsrɛ wo, kenkan na hu sɛ yɛyɛ soronko wɔ asɔre ahorow a wobu wɔn ho Kristofo no ho.


‘Sɛ Mode Mo Adwene Si Honhom Mu Nneɛma So a Mubenya Nkwa ne Asomdwoe’ | Adesua\nKENKAN WƆ Acholi Afrikaans Albanian American Sign Language Amharic Angolan Sign Language Arabic Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazilian Sign Language British Sign Language Bulgarian Catalan Cebuano Chichewa Chilean Sign Language Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Chiyao Chuvash Cibemba Cinyanja Colombian Sign Language Croatian Czech Czech Sign Language Dangme Danish Digor Dutch Ecuadorian Sign Language Efik English Estonian Ewe Fijian Finnish Finnish Sign Language Fon French French Sign Language Ga Georgian German German Sign Language Greek Guarani Gujarati Gun Hausa Hebrew Hiligaynon Hindi Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexican Sign Language Mingrelian Mixe (North Central) Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguayan Sign Language Persian Peruvian Sign Language Pidgin (Cameroon) Polish Polish Sign Language Portuguese Portuguese Sign Language Punjabi Quechua (Bolivia) Romanian Runyankore Russian Russian Sign Language Samoan Sango Sepedi Serbian Serbian (Roman) Sesotho (Lesotho) Shona Sidama Silozi Sinhala Slovak Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Tswana Turkish Turkmen Tuvaluan Twi Tzotzil Ukrainian Urdu Urhobo Uruund Uzbek Venda Venezuelan Sign Language Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Sign Language Zulu\n“Wɔn a wɔnam honhom mu no de wɔn adwene si honhom mu nneɛma so.”—ROM. 8:5.\nNNWOM: 57, 52\nƐmfa ho anidaso a yɛwɔ no, adɛn nti na sɛ yesusuw Romafo ti 8 no ho a, yebenya mfaso?\nƆkwan bɛn so na Kristoni betumi afi ase de ‘n’adwene asi honam nneɛma so’?\nSɛ wɔka sɛ yɛmfa yɛn adwene nsi honhom mu nneɛma so a, dɛn na ɛhwehwɛ sɛ yɛyɛ?\n1, 2. Adɛn nti na Romafo ti 8 ho hia Kristofo a wɔasra wɔn no paa?\nWOAKENKAN Romafo 8:15-17 bere a yɛrekae Yesu wu no pɛn? Ebia woakenkan pɛn. Saa kyerɛw nsɛm no kyerɛkyerɛ ɔkwan a Kristofo fa so hu sɛ wɔasra wɔn no mu. Ɛka sɛ, honhom kronkron ne wɔn honhom di adanse. Romafo 8:1 nso ka “wɔn a wɔwɔ Kristo Yesu mu” ho asɛm. Enti, Romafo ti 8 fa wɔn a wɔasra wɔn no nkutoo ho anaa? Saa asɛm no fa Kristofo a wɔwɔ anidaso sɛ wɔbɛtena asase so no nso ho anaa?\n2 Kristofo a wɔasra wɔn no titiriw na asɛm a ɛwɔ Romafo ti 8 no fa wɔn ho. Wonya “honhom no” sɛ nnipa a ‘wɔretwɛn sɛ wobegye wɔn ayɛ mma, ogye a wobegye wɔn afi wɔn honam nipadua mu no.’ (Rom. 8:23) Nokwasɛm ne sɛ, wɔhwɛ kwan sɛ daakye wɔbɛyɛ Onyankopɔn mma wɔ soro. Nea ɛbɛma ayɛ yiye ne sɛ, wɔbɔɔ wɔn asu ma wɔbɛyɛɛ Kristofo, na Onyankopɔn de agyede no yɛɛ wɔn ho adwuma. Ɔde wɔn bɔne firii wɔn, na obuu wɔn bem sɛ ne honhom mu mma.—Rom. 3:23-26; 4:25; 8:30.\n3. Yɛyɛ dɛn hu sɛ Romafo ti 8 fa wɔn a wɔwɔ anidaso sɛ wɔbɛtena asase so no nso ho?\n3 Romafo ti 8 fa wɔn a wɔwɔ anidaso sɛ wɔbɛtena asase so no nso ho, efisɛ ɔkwan bi so no, Onyankopɔn bu wɔn nso sɛ wɔyɛ treneefo. Yehu wei wɔ asɛm a Paulo dii kan kyerɛwee wɔ ne krataa a ɔde kɔmaa Romafo no mu. Ɔkaa Abraham ho asɛm wɔ ti 4 no mu. Ɔbarima a ɔwɔ gyidi yi tenaa ase ansa na Yehowa de Mose Mmara no rema Israel man no, na saa ara na ɔtenaa ase bere tenteenten ansa na Yesu rebewu ama yɛn bɔne. Nanso, Yehowa hui sɛ Abraham gyidi yɛ den paa, enti obuu Abraham sɛ ɔtreneeni. (Kenkan Romafo 4:20-22.) Saa ara na Yehowa betumi abu Kristofo a wɔwɔ hɔ nnɛ a wodi nokware na wɔwɔ anidaso sɛ wɔbɛtena asase so daa no sɛ treneefo. Wei nti, wobetumi anya afotu a Romafo ti 8 de ma treneefo no so mfaso.\n4. Asɛm bɛn na ɛsɛ sɛ Romafo 8:21 ka yɛn ma yesusuw ho?\n4 Romafo 8:21 ma yehu pefee sɛ, ɔkwan biara so wiase foforo no bɛba. Saa kyerɛwsɛm no hyɛ bɔ sɛ, “abɔde no ankasa nso benya ahofadi afi ɔporɔw nkoasom mu akɔ Onyankopɔn mma anuonyam ahofadi mu.” Nea ɛsɛ sɛ yedwen ho ne sɛnea yebetumi akɔ hɔ bi, ne nea yɛyɛ a yɛn nsa bɛka saa akatua no bi. Wugye di sɛ wobɛkɔ wiase foforo no mu bi anaa? Romafo ti 8 ma yɛn afotu a ebetumi aboa wo ma woakɔ hɔ bi.\n“ADWENE A ESI HONAM NNEƐMA SO”\n5. Asɛm a ɛho hia bɛn na Paulo kaa ho asɛm wɔ Romafo 8:4-13?\n5 Kenkan Romafo 8:4-13. Romafo ti 8 ka ebinom a wɔnantew “ɔhonam mu” ho asɛm, na ɛkyerɛ nsonsonoe a ɛwɔ wɔne wɔn a wɔnantew “honhom mu” no ntam. Ebinom betumi anya adwene sɛ, na Paulo reka wɔn a wonni nokware no mu ne wɔn a wɔwom, kyerɛ sɛ, wɔn a wɔnyɛ Kristofo ne wɔn a wɔyɛ Kristofo ho asɛm. Nanso, Paulo kyerɛw saa asɛm no kɔmaa “Onyankopɔn adɔfo a wɔwɔ Roma a wɔafrɛ wɔn abɛyɛ akronkronfo nyinaa.” (Rom. 1:7) Enti, nsonsonoe a na ɛwɔ Kristofo a wɔnantew ɔhonam mu ne Kristofo a wɔnantew honhom mu ho asɛm na na Paulo reka. Nsonsonoe bɛn na na ɛda wɔn ntam?\n6, 7. (a) Sɛ Bible de asɛmfua “ɔhonam” di dwuma a, ɛtɔ da a, ɛkyerɛ sɛn? (b) Ɔkwan bɛn so na Paulo de asɛmfua “ɔhonam” dii dwuma wɔ Romafo 8:4-13?\n6 Momma yenni kan nhwɛ asɛmfua “ɔhonam.” Bere a Paulo de asɛmfua “ɔhonam” dii dwuma no, dɛn na na ɔrekyerɛ? Bible de asɛmfua “ɔhonam” di dwuma wɔ akwan ahorow so. Ɛtɔ da a, ɛkyerɛ yɛn honam ankasa. (Rom. 2:28; 1 Kor. 15:39, 50) Ɛtɔ da nso a, ɛkyerɛ abusua a yefi mu. Ná Yesu fi “Dawid ase ɔhonam mu,” na na Paulo bu Yudafo no sɛ wɔyɛ “ne honam fam abusuafo.”—Rom. 1:3; 9:3.\n7 Nanso, nea Paulo kyerɛwee wɔ Romafo ti 7 no boa yɛn ma yɛte asɛmfua “ɔhonam” a ɔkaa ho asɛm wɔ Romafo 8:4-13 no ase. Ɔde “ɔhonam nneɛma” a wɔyɛe no bataa “akɔnnɔ bɔne” a na ‘ɛreyɛ adwuma wɔ wɔn akwaa mu’ no ho. (Rom. 7:5) Wei ma yehu “wɔn a wɔnam ɔhonam mu” a Paulo kae sɛ wɔde “wɔn adwene si ɔhonam mu nneɛma so” no. Ná ɔreka nnipa a wodi wɔn nkate akyi anaa wɔde wɔn adwene si nneɛma bɔne a ɛwɔ nnipa a yɛtɔ sin komam so no ho asɛm. Yɛreka paa a, wɔyɛ nnipa a wodi wɔn akɔnnɔ akyi. Ebetumi ayɛ nna ho akɔnnɔ anaa akɔnnɔ foforo.\n8. Adɛn nti na na ɛfata sɛ wɔbɔ Kristofo a wɔasra wɔn no mpo kɔkɔ wɔ nantew a na wɔbɛnantew “ɔhonam mu” no ho?\n8 Ebia wubebisa sɛ, adɛn nti na Paulo ka kyerɛɛ Kristofo a wɔasra wɔn no denneennen sɛ wɔnhwɛ yiye wɔ asiane a ɛwom sɛ wɔbɛnantew “ɔhonam mu” no ho? Ɛnnɛ, asiane a ɛte saa betumi ato Kristofo a wɔwɔ hɔ a Onyankopɔn agye wɔn atom sɛ ne nnamfo na obu wɔn sɛ treneefo no anaa? Awerɛhosɛm ne sɛ, Kristoni biara betumi afi ase anantew ɔhonam mu na wadi akɔnnɔ bɔne akyi. Ɛho nhwɛso bi ni. Paulo kyerɛwee sɛ anuanom bi a na wɔwɔ Roma yɛ nkoa “ma wɔn ankasa yafunu,” anaasɛ wɔn akɔnnɔ de wɔn ayɛ nkoa. Ebetumi aba sɛ na akɔnnɔ no yɛ nna ho akɔnnɔ, aduan ho akɔnnɔ, nsã anaa nneɛma foforo ho akɔnnɔ. Ná wɔn mu binom “daadaa wɔn a wɔn tirim fitaa” no. (Rom. 16:17, 18; Filip. 3:18, 19; Yuda 4, 8, 12) Kae nso sɛ, onua bi a na ɔwɔ Korinto ‘gyee ne papa yere’ ne no tenae kosii bere bi. (1 Kor. 5:1) Enti ntease wom sɛ Onyankopɔn nam Paulo so bɔɔ Kristofo kɔkɔ sɛ wɔnhwɛ na wɔamfa wɔn ‘adwene ansi honam nneɛma so.’—Rom. 8:5, 6.\n9. Kɔkɔbɔ a Paulo de mae wɔ Romafo 8:6 no, dɛn na ɛnkyerɛ?\n9 Saa kɔkɔbɔ no ho da so hia nnɛ. Sɛ Kristoni bi asom Onyankopɔn mfe pii mpo a, obetumi afi ase de n’adwene asi honam nneɛma so. Ɛno nkyerɛ sɛ ɛwom ara na sɛ Kristoni bi dwinnwen aduan, adwuma, anigyede, anaa mpo ɔbarima ne ɔbea ntam dɔ ho a, na ɛkyerɛ sɛ wafi ase de n’adwene resi honam nneɛma so. Onyankopɔn somfo biara betumi adwinnwen nneɛma a ɛte saa ho. Yesu didii, na ɔmaa nkurɔfo aduan dii. Yesu hui sɛ ehia sɛ ogye n’ani. Paulo nso kyerɛwee sɛ, ɔbarima ne ɔbea nna yɛ ade a ɛho hia wɔ aware mu.\nNkɔmmɔ a wobɔ kyerɛ sɛ wode w’adwene asi honhom nneɛma so anaa honam nneɛma so? (Hwɛ nkyekyɛm 10, 11)\n10. Sɛ Romafo 8:5, 6 ka ‘adwene a wɔde si biribi so’ a, ɛkyerɛ sɛn?\n10 Bere a Paulo kaa “adwene a esi honam nneɛma so” ho asɛm no, dɛn na na ɔrekyerɛ? Hela asɛmfua a Paulo de dii dwuma no kyerɛ sɛ, “obi de n’adwene anaa ne koma besi biribi so, obesusuw biribi ho anaa ɔbɛfa ho adwene.” Wɔn a wɔnam ɔhonam mu no mmɔ mmɔden sɛ wobedi wɔn sintɔ so, na mmom ɛno titiriw na wɔma ɛkyerɛ wɔn nea wɔnyɛ wɔ wɔn asetena mu. Nhomanimfo bi kaa asɛmfua a wɔde dii dwuma wɔ Romafo 8:5 no ho asɛm sɛ: “Wɔde wɔn adwene si honam mu nneɛma so. Nea ɛkyerɛ ne sɛ, saa nneɛma no na wɔn ani gye ho kɛse, ɛho nkɔmmɔ na wɔbɔ bere nyinaa, ɛno ara na wɔyɛ, na wɔde hoahoa wɔn ho nso.”\n11. Nneɛma bɛn na yebetumi adwinnwen ho bere a yɛrebisa yɛn ho sɛ, ‘Dɛn paa na ɛho hia me wɔ m’asetena mu?’\n11 Ná ɛfata sɛ Kristofo a wɔwɔ Roma no susuw nea ɛho hia wɔn paa wɔ wɔn asetena mu ho. Ebetumi aba sɛ na “ɔhonam mu nneɛma” agye wɔn adwene, anaa ɛno na na wɔde wɔn adwene asi so? Yɛn nso, ehia sɛ yebisa yɛn ho asɛm koro no ara wɔ yɛn asetena mu. Nneɛma bɛn na ehia yɛn paa wɔ yɛn asetena mu, na dɛn na yɛtaa bɔ ho nkɔmmɔ? Dɛn paa na yedi akyi da biara da? Ebia ebinom behu sɛ, nea ehia wɔn paa ne sɛ wɔbɛka nsã ahorow pii ahwɛ, wobesiesie wɔn fie, wobenya ntade a aba so, wɔde wɔn sika bɛhyɛ nnwuma bi mu, wobetutu akwan akogye wɔn ani, ne nea ɛkeka ho. Saa nneɛma no nyɛ bɔne ankasa; ɛka nneɛma a nnipa yɛ no daa wɔ wɔn asetena mu no ho. Sɛ nhwɛso no, bere bi Yesu yɛɛ nsã, na Paulo nso ka kyerɛɛ Timoteo sɛ ɔnnom “bobesa kakra.” (1 Tim. 5:23; Yoh. 2:3-11) Nanso, nsã ho ‘nkɔmmɔ na na Yesu ne Paulo bɔ bere nyinaa’ anaa? ‘Nsã ara na na wɔnom, na na wɔde hoahoa wɔn ho’ anaa? Ɛno ne ade a na ɛda wɔn koma so, kyerɛ sɛ, ɛno na na ‘wɔbɔ ho nkɔmmɔ bere nyinaa’? Dabi. Yɛn nso ɛ? Dɛn paa na ɛho hia yɛn wɔ yɛn asetena mu?\n12, 13. Adɛn nti na nneɛma a yɛde yɛn adwene si so no yɛ aniberesɛm paa?\n12 Ehia paa sɛ yɛn mu biara pɛɛpɛɛ ne mu hwɛ. Adɛn ntia? Paulo kyerɛwee sɛ: “Adwene a esi honam nneɛma so yɛ owu.” (Rom. 8:6) Wei yɛ aniberesɛm efisɛ obi a ɔyɛ saa no bewu wɔ honhom fam nnɛ, na daakye nso wahwere ne nkwa. Ne nyinaa mu no, ɛnyɛ nea na Paulo reka ne sɛ, sɛ obi fi ase de ‘n’adwene si honam nneɛma so’ a, owu ara na obewu. Nnipa tumi sesa. Wo de, yɛnhwɛ ɔbarima guamanfo a odii “honam nneɛma,” anaa honam akɔnnɔ akyi a ɛma wotuu no fii Korinto asafo no mu no. Ná obetumi asesã, na ɔsesae nso. Ogyaee honam nneɛma akyi a na odi no, na ɔsan fii ase nantew ɔkwantrenee so bio.—2 Kor. 2:6-8.\n13 Sɛ saa nipa no tumi sesae a, ɛnde Kristoni a ɔwɔ hɔ nnɛ nso betumi asesa, ne titiriw, obi a onnii honam mu nneɛma akyi nkɔɔ akyiri te sɛ nea Korintoni barima no yɛe no. Nokwasɛm ne sɛ, ɛsɛ sɛ kɔkɔbɔ a Paulo de mae wɔ nea ebetumi ato obi a ɔde ‘n’adwene si honam nneɛma so’ no kanyan Kristofo ma wɔyɛ nsakrae biara a ehia sɛ wɔyɛ!\n“ADWENE A ESI HONHOM NNEƐMA SO”\n14, 15. (a) Sɛ obi ‘amfa n’adwene ansi honam nneɛma so’ a, ade foforo bɛn na obetumi de n’adwene asi so? (b) Sɛ wɔka sɛ yɛmfa yɛn ‘adwene nsi honhom nneɛma so’ a, dɛn na ɛnkyerɛ?\n14 Bere a ɔsomafo no bɔɔ yɛn kɔkɔ sɛ ɛnsɛ sɛ yɛde yɛn ‘adwene si honam nneɛma so’ no, ɔmaa yɛn awerɛhyem sɛ: “Adwene a esi honhom nneɛma so yɛ nkwa ne asomdwoe.” Nkwa ne asomdwoe—akatua biara nni hɔ a ɛne wei sɛ! Yɛbɛyɛ dɛn anya saa akatua no bi?\n15 Sɛ wɔka sɛ yɛmfa yɛn ‘adwene nsi honhom nneɛma so’ a, ɛnkyerɛ sɛ yenyi yɛn adwene mfi biribi foforo biara so. Ɛnyɛ nea ɛkyerɛ ne sɛ Bible nkutoo na ɛsɛ sɛ obi dwen ho na ɔka ho asɛm. Saa ara nso na ɛnkyerɛ sɛ Onyankopɔn ho dɔ ne daakye ho anidaso a ɔwɔ nkutoo na ɛsɛ sɛ odwen ho na ɔka ho asɛm. Momma yɛnkae sɛ, na Paulo ne afoforo a wɔtenaa ase wɔ asomafo no bere so a na wɔyɛ nea ɛsɔ Onyankopɔn ani no yɛ nneɛma a nnipa yɛ no daa no bi. Wodidi nomee. Wɔn mu pii waree woo mma, na wɔyɛɛ adwuma de hwɛɛ wɔn ho.—Mar. 6:3; 1 Tes. 2:9.\n16. Ɛwom sɛ Paulo yɛɛ nneɛma a nnipa yɛ no daa no bi de, nanso dɛn na ɔde n’adwene sii so kɛse?\n16 Ɛwom sɛ Paulo yɛɛ nneɛma a nnipa yɛ no daa no bi de, nanso saa nkurɔfo a na wɔsom Onyankopɔn no amma nneɛma a wɔyɛ no daa no ammɛyɛ ade titiriw a wɔyɛ wɔ wɔn asetena mu. Bere a Kyerɛwnsɛm no kae sɛ Paulo yɛ adwuma sɛ ntamadanyɛfo akyi no, ɛkyerɛɛ adwuma titiriw a na ɔyɛ: Nea ɔde n’adwene sii so paa ne asɛmpaka ne ɔkyerɛkyerɛ adwuma a na Kristofo yɛ no. (Kenkan Asomafo Nnwuma 18:2-4; 20:20, 21, 34, 35.) Asɛnka ne ɔkyerɛkyerɛ adwuma no na Paulo hyɛɛ ne nuanom mmarima ne mmea a wɔwɔ Roma no nkuran sɛ wɔnyɛ. Nokwasɛm ne sɛ, Paulo de n’adwene sii honhom fam nneɛma so. Ná ɛsɛ sɛ anuanom a wɔwɔ Roma asafo no mu suasua no, na saa ara na ɛsɛ sɛ yɛn nso yesuasua no.—Rom. 15:15, 16.\n17. Sɛ yɛde yɛn ‘adwene si honhom nneɛma so’ a, yɛn asetena bɛyɛ sɛn?\n17 Sɛ yɛkɔ so de yɛn adwene si honhom nneɛma so a, dɛn na yebenya? Romafo 8:6 ka no pefee sɛ: “Adwene a esi honhom nneɛma so yɛ nkwa ne asomdwoe.” Ɛno hwehwɛ sɛ yɛma honhom kronkron kanyan yɛn adwene ma ɛne Onyankopɔn nsusuwii hyia. Yebetumi anya awerɛhyem sɛ, sɛ yɛde yɛn adwene si “honhom nneɛma” so a, ɛnnɛ mpo yebenya akomatɔyam wɔ yɛn asetena mu. Na daakye nso, yebenya daa nkwa wɔ soro anaa asase so.\n18. Sɛ ‘yɛde yɛn adwene si honhom nneɛma so’ a, ɔkwan bɛn so na yebenya asomdwoe?\n18 Momma yɛnhwɛ asɛm a ɛma yenya awerɛhyem a ɛne sɛ, “adwene a esi honhom nneɛma so yɛ . . . asomdwoe” no. Nnipa pii pere hwehwɛ asomdwoe. Bere a ebinom repere rehwehwɛ abotɔyam no, yɛn de yɛwɔ bi dedaw. Nea ɛma yenya abotɔyam ne sɛ, yɛbɔ mmɔden sɛ yɛne yɛn abusuafo ne asafo no mufo bɛtena asomdwoe mu. Yenim sɛ yɛn ankasa ne yɛn nuanom mmarima ne mmea nyinaa tɔ sin. Wei nti, ɛwom ara a nsɛmnsɛm betumi asɔre wɔ yɛn ntam. Ɛba saa a, wɔakyerɛ yɛn sɛ yenni Yesu afotu yi akyi: ‘Wo ne wo nua no nkosiesie mo ntam.’ (Mat. 5:24) Sɛ yɛkae sɛ onua anaa onuawa a yɛne no anya asɛm no nso yɛ “Onyankopɔn a ɔma asomdwoe” no somfo a, ɛnde ɛnsɛ sɛ ɛyɛ den koraa sɛ yɛne no besiesie yɛn ntam.—Rom. 15:33; 16:20.\n19. Sɛ yɛde yɛn adwene si honhom nneɛma so a, asomdwoe a ɛkyɛn so bɛn na yenya?\n19 Asomdwoe foforo bi nso wɔ hɔ a, ɛno de, ɛso bi nni. Sɛ yɛde yɛn ‘adwene si honhom nneɛma so’ a, ɛbɛma asomdwoe aba yɛne yɛn Bɔfo no ntam. Yesaia kyerɛw asɛm bi a na ɛfa ne beresofo ho, nanso saa asɛm no anya mmamu kɛse mpo nnɛ. Ɔkae sɛ: “Nea ne koma si pi no, [wo Yehowa,] wode asomdwoe bɛbɔ ne ho ban daa, efisɛ ɔde ne ho ato wo so.”—Yes. 26:3; kenkan Romafo 5:1.\n20. Adɛn nti na w’ani sɔ afotu a ɛwɔ Romafo ti 8 no?\n20 Enti sɛ wɔde honhom asra yɛn oo, sɛ yɛn ani da so sɛ yɛbɛtena ase daa wɔ paradise asase so oo, ɛsɛ sɛ yɛn ani sɔ asɛm a wɔnam honhom so kyerɛwee wɔ Romafo ti 8 no. Nkuranhyɛ a wɔde ama yɛn sɛ ɛnsɛ sɛ yɛma “honam nneɛma” yɛ ade a ɛho hia paa wɔ yɛn asetena mu no, yɛn ani sɔ paa! Yɛabehu sɛ, nyansa wom paa sɛ yɛbɛbɔ yɛn bra ma ɛne awerɛhyem a Onyankopɔn de ama yɛn no ahyia. Ɛne sɛ: “Adwene a esi honhom nneɛma so yɛ nkwa ne asomdwoe.” Sɛ yɛyɛ saa a, akatua a yebenya no bɛtena hɔ daa, efisɛ Paulo kyerɛwee sɛ: “Bɔne akatua ne owu, na akyɛde a Onyankopɔn de ma ne daa nkwa a ɛnam yɛn Awurade Kristo Yesu so.”—Rom. 6:23.\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM December 2016\nAudio Baabi a wubetumi atwe nneɛma abɔ atie ƆWƐN-ABAN—NEA ADESUA NSƐM WOM December 2016


Забур 100 CARS - Nnwom 100 AKCB\n1Mommɔ ose mma Awurade, asase nyinaa.\n2Momfa ahosɛpɛw nsom Awurade;\nmomfa anigye nnwom mmra nʼanim.\n3Munhu sɛ Awurade yɛ Onyankopɔn;\nɔno na ɔyɛɛ yɛn, na yɛyɛ ne de;\nyɛyɛ ne nkurɔfo ne ne didibea nguan.\n4Momfa aseda nhyɛn nʼapon mu,\nna momfa nkamfo nkɔ nʼadiwo;\n5Awurade ye; na nʼadɔe wɔ hɔ daa;\nne nokwaredi kodu awo ntoatoaso nyinaa so.\nAKCB : Nnwom 100


Hena ne Gog a ofi Magog? | Adesua\nMonwɛn—Satan Pɛ sɛ Ɔmene Mo!\nWobɛtumi ne Satan Ako—Adi Ne So Nkonim!\n‘Wɔhuu’ Nneɛma a Wɔahyɛ Ho Bɔ No\nSuasua Nea Ɔde Daa Nkwa Ahyɛ Yɛn Bɔ No\nWɔtu Obi Fi Asafo no Mu a, Ɛkyerɛ Ɔdɔ—Adɛn Ntia?\nKENKAN WƆ Afrikaans Cakchiquel (Western) Cambodian Dangme English Ewe French Ga Garifuna Greenlandic Italian Kimbundu Kwangali Kwanyama Laotian Lingala Maltese Mam Mazatec (Huautla) Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndonga Ngabere Nzema Portuguese Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Spanish Swati Tahitian Tlapanec Totonac Tsonga Tswana Twi Umbundu Venda Xhosa Zulu\nƆwɛn-Aban—Nea Adesua Nsɛm Wom | May 2015\nHena ne Gog a ofi Magog a Hesekiel nwoma no ka ne ho asɛm no?\nMfe pii ni na yɛn nwoma ahorow akyerɛkyerɛ mu sɛ edin Gog a ofi Magog no gyina hɔ ma Satan. Ɔnyaa saa din no bere a wɔtoo no fii soro baa asase so no. Adɛn ntia? Adiyisɛm nwoma no ka Satan ho asɛm sɛ ɔno na ɔbɛdi anim ama wiase nyinaa ato ahyɛ Onyankopɔn nkurɔfo so. (Adiyisɛm 12:1-17) Ɛno nti, ná yɛgye di sɛ Gog yɛ edin foforo a wɔde frɛ Satan.\nNanso na asɛm kakra wɔ saa nkyerɛkyerɛmu yi ho. Wo deɛ hwɛ asɛm a ɛdi so yi: Bere a Yehowa reka Gog sɛe ho asɛm no, ɔkaa sɛ ɔde Gog bɛma “nnomaa a wɔn ntakra gu ahodoɔ nyinaa, ne wuram mmoa sɛ aduane.” (Hesekiel 39:4) Yehowa toaa so sɛ: “Na da no, mɛma Gog asieeɛ wɔ Israel.” (Hesekiel 39:11) Nanso, ɛbɛyɛ dɛn na nnomaa ne wuram mmoa adi Satan nam bere a yɛnim sɛ ɔyɛ honhom abɔde a yɛntumi nhu no no? Ɛbɛyɛ dɛn na wɔatumi asie no asase so? Bible ma yɛhu pefee sɛ wɔbɛto Satan ato amena donkodonko mu mfe 1,000. Wɔrenni ne nam na wɔrensie no nso.—Adiyisɛm 20:1, 2.\nBible ka sɛ mfe 1,000 no ba awiei a, wɔbɛyi Satan afi amena donkodonko no mu, na “ɔbɛfiri adi akɔdaadaa amanaman a ɛwɔ asase afanan no, Gog ne Magog, na waboaboa wɔn ano ama ɛko.” (Adiyisɛm 20:8) Nanso sɛ Satan yɛ Gog a, ɛnde ɛkyerɛ sɛ Satan bɛdaadaa ɔno ara ne ho. Enti sɛ Hesekiel nwoma no anaa Adiyisɛm nwoma no ka “Gog” a, na ɛnyɛ Satan ho asɛm na ɛreka.\nƐnde, hena ne Gog a ofi Magog no? Sɛ yɛbɛtumi abua saa asɛm no a, ɛhia sɛ yɛhwehwɛ Bible mu na yɛhu nea ɔbɛto ahyɛ Onyankopɔn nkurɔfo so no. Bible ka sɛ “Gog a ofi Magog,” “atifi fam hene,” ne “asase so ahemfo” bɛto ahyɛ Onyankopɔn nkurɔfo so. (Hesekiel 38:2, 10-13; Daniel 11:40, 44, 45; Adiyisɛm 17:14; 19:19) So ɛsono bere a wɔn mu biara bɛto ahyɛ Onyankopɔn nkurɔfo so? Ɛnte saa ankasa. Ɛbɛyɛ sɛ Bible de edin ahorow yi reka ade koro ho asɛm. Adɛn nti na yɛreka saa? Bible ka sɛ asase so aman nyinaa bɛka abom ato ahyɛ Onyankopɔn nkurɔfo so. Ɛno na ɛbɛkɔ akɔfa Harmagedon ko no aba.—Adiyisɛm 16:14, 16.\nSɛ yɛhwɛ nea kyerɛwsɛm ahorow yi ka fa sɛnea Gog a ofi Magog bɛto ahyɛ Onyankopɔn nkurɔfo so no ho a, yɛhu pefee sɛ edin Gog a ofi Magog no nnyina hɔ mma Satan. Mmom, Gog a ofi Magog no gyina hɔ ma aman ahorow bi. “Atifi fam hene” no na ɔbɛdi aman yi anim anaa? Yɛrentumi nsi no pi. Nanso, ɛte sɛ nea nkyerɛkyerɛmu yi ne nea Yehowa ka faa Gog ho no hyia. Yehowa kaa sɛ: “Wobɛfiri wo tenabea wɔ atifi fam akyirikyiri aba, wo ne aman pii a wɔn nyinaa tete apɔnkɔ soɔ, asafodɔm kɛseɛ, asraafoɔdɔm bebree.”—Hesekiel 38:6, 15.\nOdiyifo Daniel a ɔtenaa ase wɔ Hesekiel bere so no nso kaa atifi fam hene no ho asɛm sɛ: “Ɔbɛtete amanneɛbɔ bi afiri apueeɛ ne atifi fam, na ɛbɛha no, na ɔde abufuo kɛseɛ bɛkɔ sɛ ɔrekɔsɛe nnipa pii na watɔre wɔn ase. Ɔde n’ahemfie ntomadan bɛsi ɛpo kɛseɛ no ne asase Fɛfɛ no bepɔ kronkron no ntam, na ɔbɛba ara abɛduru n’awieeɛ, na ɔrennya ɔboafoɔ biara.” (Daniel 11:44, 45) Wei ne asɛm a Hesekiel nwoma no ka sɛ Gog bɛyɛ no di nsɛ.—Hesekiel 38:8-12, 16.\nSɛ wɔto hyɛ Onyankopɔn nkurɔfo so wie a, dɛn na ɛbɛsi? Daniel ka kyerɛ yɛn sɛ: “Saa berɛ no, Mikael [Yesu Kristo], ɔsafohene kɛseɛ a ɔgyina hɔ [fi afe 1914] ma wo man mma no bɛsɔre agyina [wɔ Harmagedon]. Na ahohia [ahohiahia kɛse no] a ɛfiri berɛ a ɔman baeɛ ebi mmaa da bɛba. Saa berɛ no, wo manfoɔ bɛnya wɔn tiri adidi mu, obiara a wɔatwerɛ ne din wɔ nwoma no mu no.” (Daniel 12:1) Adiyisɛm 19:11-21 ma yɛhu sɛ Yesu bɛyɛ biribi a ɛte saa.\nƐnde, hena ne “Gog ne Magog” a Adiyisɛm 20:8 ka ne ho asɛm no? Edin no gyina hɔ ma wɔn a wɔbɛsɔre atia Yehowa na wɔato ahyɛ ne nkurɔfo so wɔ mfe 1,000 no awiei wɔ sɔhwɛ a ɛtwa to no mu. Sɛnea Gog a ofi Magog tan Onyankopɔn nkurɔfo no, saa ara na weinom nso suban te. Gog a ofi Magog no gyina hɔ ma aman a wɔbɛto ahyɛ Onyankopɔn nkurɔfo so bere a ahohiahia kɛse no aba awiei no. Sɛnea wɔbɛsɛe saa aman yi wɔ Harmagedon no, saa ara nso na wɔbɛsɛe Gog ne Magog. (Adiyisɛm 19:20, 21; 20:9) Ɛnde, ɛfata sɛ yɛfrɛ wɔn a wɔbɛte atua wɔ mfe 1,000 no awiei no “Gog ne Magog.”\nEsiane sɛ yɛde nsi sua Bible nti, yɛn ani gye ho paa sɛ yɛbɛhu nea daakye ɔbɛyɛ “atifi fam hene” no. Sɛ́ ebia asomasi anaa ɔbenten na ɔbɛdi aman no anim atan Onyankopɔn nkurɔfo no, yɛn deɛ nneɛma mmienu yi na yɛnim: (1) Gog a ofi Magog ne ne dɔm bɛdi nkogu na wɔasɛe wɔn. (2) Yɛn Hene Yesu Kristo bɛgye Onyankopɔn nkurɔfo na ɔde wɔn akɔ wiase foforo a asomdwoe ne ahotɔ ankasa wom no mu.—Adiyisɛm 7:14-17.\nNsɛmmisa a Efi Akenkanfo Hɔ—May 2015\nƆWƐN-ABAN—NEA ADESUA NSƐM WOM May 2015


Samuel Nhoma A Ɛto So Abien 5:1-25\nWosii Dawid hene wɔ Israel nyinaa so (1-5)\nƆko faa Yerusalem (6-16)\nSion bɛyɛɛ Dawid Kurow (7)\nDawid dii Filistifo so nkonim (17-25)\n5 Akyiri yi, Israel mmusuakuw nyinaa behyiaa Dawid wɔ Hebron+ bɛkae sɛ: “Hwɛ, yɛyɛ wo dompe ne wo honam.*+ 2 Efi tete a Saul di hene nyinaa, wo na na wudi Israel anim de wɔn kɔ ɔko;*+ ɛnna Yehowa ka kyerɛɛ wo sɛ, ‘Wo na wobɛyɛn me man Israel, na wo na wubedi Israel anim.’”+ 3 Enti Israel mpanyimfo nyinaa baa ɔhene nkyɛn wɔ Hebron, na Ɔhene Dawid ne wɔn yɛɛ apam+ Yehowa anim wɔ Hebron. Ɛnna wɔsraa Dawid de no sii Israel so hene.+ 4 Dawid bedii hene no, na wadi mfe 30, na odii ade mfe 40.+ 5 Odii Yuda so hene mfe 7 ne abosome 6 wɔ Hebron, na odii Yuda ne Israel nyinaa so hene mfe 33 wɔ Yerusalem.+ 6 Ɛnna ɔhene ne ne mmarima kɔɔ Yerusalem sɛ wɔne Yebusifo+ a wɔtete asaase no so no rekɔko, nanso wɔka kyerɛɛ Dawid sɛ: “Worentumi mma ha da! Anifuraefo ne mpakye na wɔbɛpam wo.” Adwene a wonyae ne sɛ: ‘Dawid remma ha.’+ 7 Nanso, Dawid ko faa Sion abannennen a seesei wɔfrɛ hɔ Dawid Kurow no.+ 8 Ɛnna Dawid kae saa da no sɛ: “Wɔn a wɔbɛtow ahyɛ Yebusifo so no, ma wɔmfa suka no mu nkokunkum ‘mpakye ne anifuraefo’ a Dawid kyi wɔn* no!” Ɛno nti na wɔka sɛ: “Onifuraefo ne apakye remma ofie hɔ da” no. 9 Afei Dawid kɔtenaa abannennen no mu, na wɔfrɛɛ hɔ* Dawid Kurow. Na Dawid fii ase sisii adan wɔ Esiw no*+ so ne mmeae foforo wɔ kurow no mu.+ 10 Enti Dawid kɔɔ so yɛɛ den,+ na asafo Nyankopɔn Yehowa dii n’akyi.+ 11 Tiro hene Hiram+ tuu abɔfo kɔɔ Dawid nkyɛn, de sida nnua+ ne dua adwumfo ne abantofo kaa ho kɔe, na wofii ase sii ofi* maa Dawid.+ 12 Dawid behui sɛ Yehowa ama n’ahenni atim wɔ Israel so,+ na Onyankopɔn man Israel nti,+ wama n’ahenni so.+ 13 Bere a Dawid fi Hebron bae no, ɔsan faa mpenafo,*+ na ɔwaree yerenom foforo wɔ Yerusalem, na Dawid san woo mma mmarima ne mma mmea wɔ hɔ nso.+ 14 Ne mma a ɔwoo wɔn wɔ Yerusalem no din ni: Sammua, Sobab, Natan,+ Solomon,+ 15 Ibhar, Elisua, Nefeg, Yafia, 16 Elisama, Eliada, ne Elifelet. 17 Bere a Filistifo no tee sɛ wɔasra Dawid asi no hene wɔ Israel so no,+ wɔn nyinaa bae sɛ wɔne Dawid rebɛko.+ Dawid tee no, ɔkɔɔ abannennen no mu.+ 18 Ɛnna Filistifo no bae, na wɔbɛnantenantew Refaim Bon no mu.*+ 19 Dawid bisaa Yehowa sɛ:+ “Menkɔ Filistifo no so anaa? Wode wɔn bɛhyɛ me nsa?” Ɛnna Yehowa ka kyerɛɛ Dawid sɛ: “Kɔ, na ɔkwan biara so mede Filistifo no bɛhyɛ wo nsa.”+ 20 Enti Dawid kɔɔ Baal-Perasim, na Dawid kokunkum wɔn wɔ hɔ. Ɛnna ɔkae sɛ: “Yehowa adi m’anim abu afa m’atamfo so+ sɛnea nsu bu fa nneɛma so no.” Ɛno nti na ɔfrɛɛ hɔ Baal-Perasim*+ no. 21 Filistifo no gyaw wɔn anyame hɔ kɔe, na Dawid ne ne mmarima no sesaw kɔe. 22 Akyiri yi, Filistifo no san bae, na wɔbɛnantenantew Refaim Bon no mu.*+ 23 Ɛnna Dawid bisaa Yehowa, nanso ɔkae sɛ: “Nkohyia wɔn. Kɔ na kofi wɔn akyi bra, na tow hyɛ wɔn so wɔ baka* nnua no anim. 24 Ɛba sɛ wote nnyigyei a ɛte sɛ nnipadɔm nantew wɔ baka nnua no so a, keka wo ho saa bere no, efisɛ ɛno bɛkyerɛ sɛ Yehowa adi w’anim rekokunkum Filistifo asraafo no.” 25 Enti Dawid yɛɛ nea Yehowa kae no pɛpɛɛpɛ, na okunkum Filistifo no+ fi Geba*+ de kɔe ara kosii Geser.+\n^ Anaa “Dawid kra kyi wɔn.”\n^ Ebetumi nso akyerɛ, “ɔfrɛɛ hɔ.”


Awofo, Monyɛ Nea Mubetumi Biara Mmoa Mo Mma Na Ensi Wɔn Yiye\nAwofo a wosuro Onyankopɔn ani gye ho pa ara sɛ wobehu sɛ wɔn mma abɛyɛ Yehowa asomfo a wodi nokware. Sɛ awofo de Bible nkyerɛkyerɛ dua wɔn mma komam wɔ wɔn mmofraase pɛɛ a, wobetumi aboa wɔn ama wɔayɛ saa. (De 6:7; Mme 22:6) Wohwɛ a, ebehia sɛ awofo de nneɛma bɔ afɔre na wɔatumi ayɛ wei? Yiw, ehia pa ara! Mfaso a ɛwɔ so nti, ɛsɛ sɛ wɔbɔ mmɔden yɛ saa.—3Yo 4.\nAwofo betumi asua pii afi Yosef ne Maria hɔ. Ná wɔde ayɛ wɔn su sɛ ‘afe biara wɔbɛkɔ Yerusalem akodi Twam afahyɛ no.’ Ɛwom sɛ na wei gye adwumaden ne sika de, nanso na wɔbɔ mmɔden kɔ. (Lu 2:41) Ɛda adi sɛ wɔde Yehowa som dii kan wɔ wɔn abusua no mu. Saa ara nso na ɛnnɛ, sɛ awofo de hokwan a wobenya biara kyerɛkyerɛ wɔn mma na wɔyɛ nhwɛso pa ma wɔn a, wobetumi aboa wɔn ama wɔafa ɔkwan pa so.—Dw 127:3-5.\nƐwom sɛ ofie a wɔtetee Yesu nuanom wom no, na wɔsom Onyankopɔn, nanso Yesu nuanom no annye no anni kosii ne wu akyi. (Yoh 7:5; Aso 1:14) Akyiri yi, ne nuanom mmienu, Yakobo ne Yuda kyerɛw Bible mu nhoma a wɔn din da so no.\nHWƐ VIDEO A YƐATO DIN WƆAMPO HOKWAN BIARA, NA BUA NSƐMMISA A EDIDI SO YI:\nBere a Jon ne Sharon Schiller rekyekye wɔn abusua no, ɔkwan bɛn so na wɔde Ahenni nneɛma dii kan?\nAdɛn nti na ɛsɛ sɛ awofo hwɛ sɛnea wɔn mma no mu biara te na ama wɔahu nteɛso a ɛfata no?\nƆkwan bɛn so na awofo betumi aboa wɔn mma, na sɛ wohyia wɔn gyidi ho sɔhwɛ a, wɔatumi agyina ano?\nNnwinnade ahorow a Yehowa ahyehyɛde no ayɛ no, emu nea ɛwɔ he na wode aboa wo mma ama wɔne Yehowa adamfofa mu ayɛ den?\nFa Yehowa som di kan wɔ w’abusua mu


Иеремия 52 CARS - Yeremia 52 AKCB\n1Sedekia dii ade no, na wadi mfirihyia aduonu baako. Odii ade wɔ Yerusalem mfirihyia dubaako. Na ne na din de Hamutal a ɔyɛ Yeremia a ofi Libna no babea. 2Ɔyɛɛ bɔne wɔ Awurade ani so, sɛnea Yehoiakim yɛe no. 3Awurade abufuw nti na eyinom nyinaa baa Yerusalem ne Yuda so, na akyiri no, oyii nʼani fii wɔn so.\n4Ɔsram Tebet (bɛyɛ Ɔpɛpɔn) da a ɛto so dunum wɔ Sedekia ahenni mfe akron so no, ɔhene Nebukadnessar dii nʼakofo nyinaa anim, bɛko tiaa Yerusalem. Wotwaa kuropɔn no ho hyiae. Wɔbobɔɔ mpampim wɔ kuropɔn no afasu ho. 5Wotuaa kuropɔn no kosii Ɔhene Sedekia adedi afe a ɛto so dubaako no mu.\n6Eduu ɔsram a ɛto so anan no da a ɛto so akron no, na ɔkɔm a asi kuropɔn no mu no ano ayɛ den a mu nnipa no nnya aduan nni. 7Na wɔpaee kuropɔn no fasu mu, na asraafo no nyinaa guanee. Wɔfaa ɔhene turo mu fii kuropɔn no mu anadwo, kɔfaa ɔpon a ɛwɔ afasu abien no ntam, de wɔn ani kyerɛɛ Araba. 8Nanso Babilonia asraafo no taa Ɔhene Sedekia kɔtoo no wɔ Yeriko tataw so. Na nʼasraafo no nyinaa afi ne ho abɔ ahwete, 9na wɔkyeree no.\nWɔfaa no dommum de no kɔmaa Babiloniahene wɔ Ribla a ɛwɔ Hamat asase so, na hɔ na obuu no atɛn. 10Ribla hɔ na Babiloniahene kunkum Sedekia mmabarima wɔ nʼanim na okum Yudafo adwumayɛfo nyinaa nso. 11Afei otutuu Sedekia ani, de kɔbere mfrafrae mpokyerɛ guu no sɛ ɔde no rekɔ Babilonia, hɔ na ɔde no too afiase kosii ne wuda.\n12Ab ɔsram (bɛyɛ Ɔsannaa) da ɛto so dunan wɔ afe a ɛyɛ Nebukadnessar mfe dunkron adedi mu no, Nebusaradan a ɔyɛ awɛmfo so panyin a ɔyɛ Babiloniahene mpanyimfo no mu baako no kɔɔ Yerusalem. 13Ɔde ogya too Awurade asɔredan, ahemfi ne afi a ɛwɔ Yerusalem nyinaa mu. Ɔhyew ofi biara a edi mu. 14Awɛmfo so panyin no hwɛ maa Babilonia asraafo no bubuu Yerusalem afasu no. 15Ɔsahene Nebusaradan a na otua awɛmfo no ano no faa wɔn a wodi hia no mu bi, wɔn a wɔkaa kuropɔn no mu, adwumfo a wɔaka ne wɔn a wɔkɔdɔm Babiloniahene no kɔɔ nnommum mu. 16Nanso Nebusaradan gyaa wɔn a wodi hia wɔ asase no so no nkae sɛ wɔnhwɛ bobe nturo ne mfuw no.\n17Babiloniafo no bubuu kɔbere mfrafrae afadum, nnyinasode a wotumi moma so ne kɔbere mfrafrae Po a na ɛwɔ Awurade asɔredan mu, na wɔde kɔbere mfrafrae no nyinaa kɔɔ Babilonia. 18Afei wɔfaa nkuku, nsofi, kanea ntamabamma ntwitwaso, ɔpete nkuruwa, nsanka, mprɛte ne kɔbere mfrafrae nneɛma a wɔde yɛ ɔsom adwuma wɔ asɔredan mu no nso kɔe. 19Ɔhene awɛmfo sahene no faa nkankyee, nkankyee ntrantraa, ɔpete nkuruwa, nkuku, kaneannua, nsanka, mprɛte ne nkuruwa a wɔde di ɔnom afɔrebɔ ho dwuma no kɔe; wɔde sikakɔkɔɔ ankasa anaa dwetɛ na ɛyɛɛ eyinom nyinaa.\n20Kɔbere mfrafrae a wɔde yɛɛ afadum abien no, Po no ne anantwinini dumien a ɛwɔ nʼase ne nnyinaso a wɔmema so, na wontumi nkari saa nneɛma a Ɔhene Salomo yɛɛ wɔ Awurade asɔredan mu yi mu duru. 21Na afadum no biara sorokɔ yɛ anammɔn aduonu ason na ne dantaban mu nso yɛ anammɔn dunwɔtwe. Emu da tokuru na ne hankare no mu piw yɛ nsateaa anan. 22Na kɔbere mfrafrae ntaaso a esi ɔfadum baako so no sorokɔ yɛ anammɔn ason ne fa a, wɔde kɔbere mfrafrae atoaa ahyehyɛ ho nyinaa ahyia. Afadum a aka no nso a wɔde kɔbere mfrafrae atoaa ahyehyɛ ho no te sɛ baako no. 23Na Kɔbere mfrafrae atoaa aba a ɛsensɛn ntaaso no ano no yɛ aduɔkron asia, na nea ɛkata ntaaso no ho yɛ ɔha.\n24Awɛmfo no sahene no faa ɔsɔfopanyin Seraia, abediakyiri Sefania ne ɔponanoahwɛfo baasa no nnommum. 25Ɔfaa ɔpanyin a otua asraafo no ano, ne adehye afotufo baason fii nnipa a na wɔda so wɔ kuropɔn no mu no mu. Afei ɔfaa ɔkyerɛwfo a na ɔyɛ adwumayɛfo panyin ma wɔn a wɔfa nnipa ma wɔkɔyɛ asraafo wɔ asase no so, ne nʼadwumayɛfo no mu aduosia a ohuu wɔn wɔ kuropɔn no mu no. 26Ɔsahene Nebusaradan de wɔn nyinaa kɔɔ Babiloniahene anim wɔ Ribla. 27Ɔhene no ma wokunkum wɔn wɔ Ribla a ɛwɔ Hamat.\n28Nnipa dodow a Nebukadnessar de wɔn kɔɔ nkoasom mu ni:\nnʼahenni afe a ɛto so ason mu,\n29Nebukadnessar ahenni afe a ɛto so dunwɔtwe mu,\nnnipa a wofi Yerusalem, 832;\n30nʼahenni afe a ɛto so aduonu abiɛsa mu,\nɔsahene Nebusaradan, a otua ɔhene awɛmfo ano no de Yudafo 745 kɔɔ nnommum mu.\nNnipa no nyinaa dodow yɛ 4,600.\n31Yudahene Yehoiakyin nnommumfa afe a ɛto so aduasa ason mu a Ewil-Merodak bɛyɛɛ Babiloniahene no, oyii Yudahene Yehoiakyin fii afiase wɔ ɔsram a ɛto so dumien no da a ɛto so aduonu anum. 32Ɔkaa abodwosɛm kyerɛɛ no, na ɔmaa no dibea a ɛwɔ anuonyam sen ahemfo a wɔne no wɔ Babilonia no de. 33Enti Yehoiakin yii nʼafiase ntade guu nkyɛn, na efi saa da no odidii wɔ ɔhene didipon so bere biara, kosii ne wuda. 34Na Babiloniahene no san maa Yehoiakin sika bere ano bere ano, ma ɔde tuatua ne ho aka, kosii ne wuda.\nAKCB : Yeremia 52


40 Afei Yehowa ka kyerɛɛ Mose sɛ: 2 “Ɔsram a edi kan+ no da a edi kan no, hyehyɛ ahyiae ntamadan kronkron no.+ 3 Fa adanse adaka+ no si mu na fa ntwamutam sɛn hɔ ma ɛnkata Adaka no anim.+ 4 Afei fa ɔpon+ no si mu na hyehyɛ no fɛfɛɛfɛ. Fa kaneadua+ no bra mu na sosɔ akanea+ no. 5 Fa sika aduhuam muka+ no si adanse adaka no anim na fa ntama sɛn ntamadan no ano.+ 6 “Fa afɔremuka+ a wɔbɛbɔ ɔhyew afɔre wɔ so no si ahyiae ntamadan kronkron no ano. 7 Fa ɛsɛn no si ahyiae ntamadan no ne afɔremuka no ntam, na fa nsu gu mu.+ 8 Afei yɛ adiwo+ wɔ ho nyinaa na fa ntama sɛn adiwo no kwan ano.+ 9 Fa ɔsrango+ no na sra ntamadan no ne nea ɛwom+ nyinaa na tew ntamadan no ne ɛho nneɛma nyinaa ho ma ɛnyɛ kronkron. 10 Sra afɔremuka a wɔbɛbɔ ɔhyew afɔre wɔ so no ne ɛho nneɛma nyinaa, na tew afɔremuka no ho+ ma ɛnyɛ akronkronne mu ade kronkron.+ 11 Sra ɛsɛn no ne ne nnyinaso no nso, na tew ho. 12 “Afei fa Aaron ne ne mma no bra ahyiae ntamadan no ano na fa nsu guare wɔn.+ 13 Fa ntade kronkron no hyɛ Aaron+ na sra no+ tew ne ho na ama watumi asom wɔ m’anim sɛ ɔsɔfo. 14 Ɛno akyi no, fa ne mma no nso bra, na fa ntade tenten no hyɛ wɔn.+ 15 Na sra wɔn sɛnea wosraa wɔn papa no+ ma wɔnsom wɔ m’anim sɛ asɔfo. Sra a wobɛsra wɔn no bɛma wɔabɛyɛ asɔfo daa, wɔn awo ntoatoaso nyinaa mu.”+ 16 Na Mose yɛɛ nea Yehowa hyɛɛ no no nyinaa.+ Ɔyɛɛ saa pɛpɛɛpɛ. 17 Enti afe a ɛto so abien, ɔsram a edi kan no da a edi kan no, wɔhyehyɛɛ ntamadan no.+ 18 Bere a Mose rehyehyɛ ntamadan no, ɔde nnyinaso+ no totoo fam na ɔde nnua+ no hyehyɛɛ mu. Afei ɔde nnua beabeaa mu+ na osisii adum+ no. 19 Na ɔde ntama kataa+ ɔdan no so na ɔde nkataso+ foforo guu so, sɛnea Yehowa hyɛɛ Mose no. 20 Ɛno akyi no, ɔde Adanse+ no too Adaka+ no mu, na ɔde nnua nteaanteaa+ no hyehyɛɛ Adaka no ho de mmuaso+ no kataa Adaka no so.+ 21 Na ɔde Adaka no baa ntamadan no mu, na ɔde ntwamutam+ sɛn hɔ ma ɛkataa adanse adaka no anim,+ sɛnea Yehowa hyɛɛ Mose no. 22 Afei ɔde ɔpon+ no sii ahyiae ntamadan no mu wɔ ɔdan no nkyɛnmu a ɛhwɛ atifi fam wɔ ntwamutam no akyi, 23 na ɔhyehyɛɛ paanoo+ no wɔ so de sii Yehowa anim, sɛnea Yehowa hyɛɛ Mose no. 24 Afei ɔde kaneadua+ no sii ɔpon no anim wɔ ahyiae ntamadan no mu wɔ ɔdan no nkyɛnmu a ɛhwɛ anafo fam no. 25 Na ɔsosɔɔ akanea+ no wɔ Yehowa anim, sɛnea Yehowa hyɛɛ Mose no. 26 Afei ɔde sika afɔremuka+ no sii ahyiae ntamadan no mu wɔ ntwamutam a ɛsɛn hɔ no anim 27 na wahyew aduhuam wɔ so,+ sɛnea Yehowa hyɛɛ Mose no. 28 Afei ɔde ntama sɛn ntamadan no ano.+ 29 Ɔde afɔremuka+ a wɔbɛbɔ ɔhyew afɔre wɔ so no sii ahyiae ntamadan kronkron no mu na wabɔ ɔhyew afɔre+ ne aduan afɔre wɔ so, sɛnea Yehowa hyɛɛ Mose no. 30 Ɔde ɛsɛn no sii ahyiae ntamadan no ne afɔremuka no ntam de nsu a wɔde bɛhohoro wɔn nsa ne wɔn nan ho guu mu.+ 31 Na Mose ne Aaron ne ne mma no de hohoroo wɔn nsa ne wɔn nan ho. 32 Bere biara a wɔbɛhyɛn ahyiae ntamadan no mu anaa wɔbɛkɔ afɔremuka no ho no, wɔhohoro wɔn ho,+ sɛnea Yehowa hyɛɛ Mose no. 33 Afei ɔyɛɛ adiwo+ wɔ ntamadan no ne afɔremuka no ho nyinaa, na ɔde ntama sɛn adiwo no kwan ano.+ Enti Mose wiee adwuma no nyinaa. 34 Na omununkum+ bɛkataa ahyiae ntamadan no so, na Yehowa anuonyam bɛhyɛɛ ntamadan no mu mã. 35 Na Mose antumi ankɔ ahyiae ntamadan no mu, omununkum+ a na abebua so ne Yehowa anuonyam a na ahyɛ ntamadan no mã nti.+ 36 Israelfo nantew nyinaa mu no, sɛ omununkum no fi ntamadan no so a, na wɔatoa wɔn akwantu no so.+ 37 Na sɛ omununkum no wɔ so a, wɔtwɛn kosi da a ebefi so.+ 38 Israelfo akwantu nyinaa mu no, na Yehowa mununkum wɔ ntamadan no so anɔpa, na edu anadwo nso a, ɛyɛ ogya, na Israelfo nyinaa hu wɔ wɔn afie.+


KENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Fijian Finnish French Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Korean Latvian Lingala Lithuanian Luganda Luvale Macedonian Malagasy Malayalam Maltese Marathi Myanmar Nepali Norwegian Oromo Pangasinan Polish Portuguese Punjabi Quechua (Ayacucho) Quechua (Cuzco) Romanian Russian Samoan Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Tatar Telugu Tetun Dili Thai Tigrinya Tok Pisin Tsonga Tswana Turkish Twi Ukrainian Urdu Vietnamese Wolaita Xhosa Yoruba Zulu\nEmily: “Mede aduan no kɔɔ m’ano araa na mede atere no too hɔ. Afei na m’anom keka me, me tɛkrɛma ayɛ duduudu, mehome a ensi so; na m’ani so biri me. Ɛpɔ guu me nsa ne me kɔn ho nyinaa. Ná ɛyɛ me sɛ ɛnyɛ hwee, nanso mehwɛ a na ani sõsõ, enti ntɛm ara na mekɔɔ ayaresabea.”\nNNIPA bebree hu aduan a na wɔn ho tɛ wɔn. Nanso ebinom ani bɔ aduan bi so a, asɛ wɔahu “kakae.” Wɔn asɛm te sɛ Emily; aduan no ne wɔn ho nnye. Sɛ obi di aduan na ɛyɛ no sɛnea ɛyɛɛ Emily no a, Borɔfo mu wɔfrɛ no anaphylaxis; ɛyɛ biribi a ɛyɛ hu paa. Nanso anigyesɛm ne sɛ nnipa kakraa bi na nnuan tumi yɛ wɔn saa.\nNnansa yi nnipa pii ano da mu sɛ wodi nnuan bi a ɛhaw wɔn. Nanso animdefo ayɛ nhwehwɛmu abehu sɛ nnipa bebree de wɔn adwene na ebu sɛ nnuan bi nyɛ mma wɔn; dɔkota biara nkaa hwee nkyerɛɛ wɔn.\nYɛka sɛ Aduan ne Obi Ho Nnye a, Ɛkyerɛ Sɛn?\nWubisa animdefo a, ɛsono nea obiara bɛka. Ɔbenfo bi a ɔde Jennifer J. Schneider Chafen ne nyansahufo bi yɛɛ nhwehwɛmu, na wɔkaa sɛ, ‘yenni asɛmmisa yi ho mmuae pɔtee.’ (The Journal of the American Medical Association) Nanso nnipa pii gye tom sɛ nnuan bi wɔ hɔ a nipadua no ara na ɛmpɛ.\nƐnde, dɛn na ɛwɔ nnuan bi mu a ɛne nipadua no di asi? Yɛfrɛ no protein. Ebinom wɔ hɔ a wɔn nipadua ne protein yi te ‘adowa nhoma so’; wɔn ani nhyia koraa. Adɛn nti na ɛba saa? Nipadua no bu protein no bi sɛ ne tamfo, enti sɛ aduan tɔ obi yam na ebi wom a, na nipadua no apɛ “asogyafoɔ” (antibodies) a yɛfrɛ wɔn IgE a ɛbɛko ama no. Wei na ɛde ɔhaw no ba. Sɛ aduan nya tɔ obi yam a, na asogyafoɔ yi ama wɔn homene so; wɔyɛ aduru bi a yɛfrɛ no histamine.\nWohwɛ mu a anka histamine nyɛ ade bɔne biara, nanso histamine a IgE asogyafoɔ yɛ no nko ara deɛ, bere a anka ɛsɛ sɛ ɛbɔ nipadua no ho ban no, ɛma ebinom ho yeraw wɔn. Nea enti a ɛte saa deɛ, nyansahufo mpo nnim. Nea yenim ara ne sɛ, sɛ obi di aduan bi na ɛne histamine yi hyia a, na asɛm aba fie.\nWei nti, wudi aduan bi da a edi kan a, ebia ɛrenhaw wo, nanso sɛ wopɛ wo ho asɛm kodi bio a, na asɛm aba.\nYɛka sɛ Wo Yafunu Mpɛ Aduan Bi a, Ɛkyerɛ Sɛn?\nYɛahu sɛ nnuan bi ne ebinom ho nnye koraa. Nanso ebinom deɛ, yɛrentumi nka sɛ aduan no ne wɔn ho nnye, na mmom wɔn yafunu na ɛmpɛ. Nsonsonoe kakra a ɛwom ne sɛ, nea ɛne obi ho nnye no deɛ nipadua no mpɛ koraa. Nanso nea yafunu no mpɛ no deɛ, ebia na yafunu no brɛ ansa na ayɛ ho adwuma. Sɛ yɛbɛyɛ nhwɛso a, ebinom di biribi a milk wom a, wɔn yafunu ntumi nyɛ ho adwuma yiye, enti ɛyɛ a wohu amane.\nSɛ obi yafunu mpɛ biribi a, ɛnde ne yafunu ara na ɛmpɛ. Wei deɛ ɛnyɛ antibodies asɛm koraa. Enti sɛ wudi aduan bi da a edi kan a, ebetumi ahaw wo. Sɛ obi yafunu mpɛ biribi a, ne papa mu ne sɛ obedi ketewaa bi. Ebia odi kakra a, ɛrenhaw no. Nanso sɛ ɛkɔba sɛ aduan bi ne obi ho nnye a, ketekete koraa tɔ ne yam a, asɛm aba.\nDɛn na Ɛbɛkyerɛ?\nSɛ obi di aduan a ɛne ne ho nnye koraa a, dɛn na ebetumi aba? Ebia ne ho bɛkeka no, ɛpɔ begu no, ne menem bɛhon, n’ani bɛsoasoa, ne tɛkrɛma bɛyɛ kuro anaa ɛbɛtwe, ne bo bɛfono no, ɔbɛfe, anaa ne yam betu. Edu baabi mpo a, na ayɛ nkwa ne owu asɛm; ebia n’ani so bebiri no ama no atwa ahwe. Ebinom wɔ hɔ a, nea ehia ara ne sɛ aduan no bɛka wɔn ano, na nea edi so di so.\nYɛreka paa a, ɛnyɛ aduan baako na ɛkɔfa ba, nanso nea ɛtaa haw nkurɔfo paa ne nufusu (milk), kosua, apataa, mmɔnkɔ, nkate, adua, nnuaba, ne awi. Aduan a yɛreka yi nnim panyin nnim akwadaa; sɛ ɛbɛhaw wo a, ɛbɛhaw wo. Nhwehwɛmu kyerɛ sɛ, ɔhaw no bi fi abusua mu. Sɛ abofra bi awofo wɔ bi a, ebia ɔno nso benya bi. Nanso nkwadaa bi wɔ hɔ a, wonyin a etumi gyae.\nƐnde sɛ ne yafunu na ɛmpɛ aduan no nso ɛ? Yɛbɛka a, ɛno deɛ, ɛntaa nni awu. Ebia ne yam bɛyɛ no yaw anaa n’afu bɛhyɛ, ne ti bɛpae no, nsaa begu no, ɔbɛyɛ mmerɛw, anaa ne ho bɛyɛ no basaa. Nnuan a ɛtaa de ba no bi ne milk, esiam, nsã, ne yeast.\nSɛ ɛyɛ wo sɛ aduan bi nyɛ mma wo a, ne papa mu ne sɛ wubehu dɔkota. Ɛntena fie nyɛ wo ho dɔkota ntuatua wo ho nnuan. Wobɛhwɛ mpo ebia na ɛno na eye ma wo.\nNanso ɛbɛda adi sɛ aduan pɔtee bi ne wo ho nnye koraa a, ɛnde ɛbɛyɛ papa sɛ wugyae di. Yɛreka yi, adɔkotafo adwene nsi pi sɛ aduru wei anaa wei na ebetumi agye obiara. * Sɛ wo yafunu ara na ɛmpɛ nso ɛ? Ɛnde nni ntoatoa so, na wubedi nso a, nni no pii. Ɛtɔ da a ebehia sɛ wugyae tom kakra anaa wugyae di koraa.\nSɛ biribi ne wo ho nnye anaa wo yafunu mpɛ a, mma w’abam mmu. Nnipa pii wɔ saa haw no, nanso nnuan ahorow ahorow pii wɔ hɔ a wotumi di ma wɔn ho bae wɔn. Wowɔ saa haw no a, ɛno ara ne sɛ wobɛhwɛ wo ho yiye.\n^ nky. 19 Adɔkotafo kyerɛ sɛ sɛ biribi nyɛ mma obi koraa na ebetumi de ne nkwa ato asian mu a, ɛnde ɛbɛyɛ papa sɛ onya paneɛ bi a adrenaline (epinephrine) wom hyɛ ne ho. Ɛto nea ɛyɛ den a, na ɔno ara de awɔ ne ho. Ebinom nso ka sɛ, mmofra wɔ saa haw no a, ɛsɛ sɛ wonya biribi wɔ wɔn ho a ɛbɛma wɔn atikyafo ne nkurɔfo ahu.


Забур 120 CARS - Nnwom 120 AKCB\n1Misu frɛ Awurade wɔ mʼahohiahia mu,\nna ogye me so.\n2Awurade, gye me fi atoro ano,\nne nnaadaa tɛkrɛma nsam.\n3Dɛn na ɔbɛyɛ wo,\nna dɛn na ɛka ho bio, wo nnaadaa tɛkrɛma?\n4Ɔde asraafo bɛmma a ano yɛ nnam\nne nnyansramma bɛtwe wʼaso.\n5Nnome nka me sɛ metena Mesek,\nna mete Kedar ntamadan mu!\n6Matena wɔn a wokyi asomdwoe\nmu akyɛ dodo.\n7Meyɛ asomdwoe nipa;\nnanso sɛ mekasa a, wɔde yɛ ɔko.\nAKCB : Nnwom 120